Το κείμενο της «Οντισιόν», ή των μεταλλαγμένων τίτλων, με τους οποίους προσπαθεί να επιβιώσει ένας παράφρων….. – Ιωνικό Θέατρο\nΔημοσιεύτηκε την Μαρτίου 6, 2010\nΟι θεατές παίρνουν μαζί με το πρόγραμμα, ένα καρτελάκι με αριθμό, οπωσδήποτε μετά το 4, δηλαδή από το 5 .\nΣτη σκηνή υπάρχει ένα πολύ πρόχειρο γραφείο γεμάτο χαρτιά, ένα μπολ με καραμέλες μέντα, μια κάμερα στημένη πάνω σε τρίποδα, μια τηλεόραση με dvd, ένας προβολέας μια ακόμη καρέκλα, αφίσες από κινηματογραφικά και θεατρικά έργα και στο κέντρο σχεδόν, ένα κουτί.\nΗ ΣΚΗΝΟΘΕΤΗΣ βγαίνει στη σκηνή. Απλά ντυμένη κι απ’ το λαιμό της κρέμεται ένα κλειδί, το οποίο καθ’ όλη τη διάρκεια της παρουσίας της, εκείνη θα παίζει με νευρικότητα. Κρατάει ένα ποτήρι κι ίσως βάλει κρασί από ένα μπουκάλι των θεατών.\nΕεεε…Καλησπέρα σε όλους σας. Κάντε λίγη ησυχία παρακαλώ, δεν θ’ αργήσουμε. Κατ’ αρχάς σας ευχαριστώ που ανταποκριθήκατε στην αγγελία μου κι είστε εδώ απόψε. Φαντάζομαι πως το «Γελώντας άγρια» είναι γνωστό σε όλους σας, οπότε δε χρειάζεται να πούμε πολλά γι αυτό. Η οντισιόν γίνεται γιατί σκοπεύω να το ανεβάσω σε μια εντελώς διαφορετική μορφή, με ένα φινάλε…αλλά καλύτερα να σταματήσω εδώ, να μη χάσετε και την έκπληξη…Ούτως ή άλλως θα χρειαστώ μόνο δύο από σας, έναν άντρα και μια γυναίκα, για τις ανάγκες του έργου…(Παύση. Δείχνει αμηχανία).\nΛοιπόν έχετε όλοι σας ένα νούμερο, που είναι σύμφωνος με την σειρά προσέλευσης . Μόλις ακούτε τον αριθμό σας, παρακαλώ να έρχεστε σ’ αυτήν εδώ την αυτοσχέδια σκηνή. Η παραγωγή έχει κρασί για όλους που περιμένουν. Καλά να περάσετε… Α…και σας παρακαλώ περιορίστε το κάπνισμα. Είμαι αλλεργική στο καπνό και κλείνει η φωνή μου…\nΚάθεται στο γραφείο της.\nΝα περάσει το νούμερο….\nΤρώει μια καραμέλα. Χαμογελά στο κόσμο, πάντα με αμηχανία.\nΑν μάθαιναν οι καραμελοβιομηχανίες πόσες τέτοιες καταναλώνω τη μέρα, θα γινόντουσαν χορηγοί στο έργο μου…(γελάει μόνη της). Βέβαια τρώω μόνο με γεύση μέντα, γιατί μου καθαρίζει τις φωνητικές φωνές….\nΑστραπή. Η γυναίκα αναπηδάει ξαφνιασμένη. ΗΧΟΣ 1\nΠότε έπιασε βροχή ; (Στο κόσμο) Έβρεχε όταν ήρθατε ;\nΑπάντηση των θεατών\n(Η ατάκα διαμορφώνεται ανάλογα με τις συνθήκες της βραδιάς της παράστασης. Αν πραγματικά βρέχει, η σκηνοθέτης θα πει «Με τρομάζουν οι αστραπές …Εσάς;)\nΠαίρνει μια βαθειά ανάσα.\nΛοιπόν ας ξεκινήσουμε…Πού είναι μωρέ η λίστα με τα ονόματά σας ; (Ψάχνει) Α νάτην. Λοιπόν…. Να περάσει το νούμερο ένα…\nΔειλά δειλά μπαίνει η ΜΑΡΙΑ. Ντυμένη αυστηρά, κρατά μια τσάντα που τη σφίγγει με νευρικότητα και καπνίζει.\nΠώς λέγεστε ;\nΗ σκηνοθέτης κοιτά αυστηρά το χέρι της Μαρίας με το τσιγάρο.\nΔεν ακούσατε τι είπα πριν για το κάπνισμα;\nΑ, όχι, συγνώμη εγώ δεν…. (Πάει στα καμαρίνια και αφήνει το τσιγάρο)\nΈτσι μπράβο. Λοιπόν (διαβάζει πάλι το όνομα) κυρία Αμερικάνου, ας αρχίσουμε γιατί περιμένει πολύς κόσμος. Έχετε έτοιμο το απόσπασμα απ’ το έργο ; Μπορείτε να χρησιμοποιήσετε ό,τι είδη σκηνής θέλετε…. (Χαμογελά περίεργα) Μη μου ανοίξετε το κεφάλι όμως….\nΠλάκα κάνω. Για να σπάσει ο πάγος. Έχετε τρακ, είναι φυσικό. Πάμε…\nΗ ΜΑΡΙΑ ξεκινά με απόσπασμα από το «Γελώντας άγρια». Όλη την ώρα αυτή η σκηνοθέτης μασά νευρικά καραμέλες, ή βάζει κραγιόν και πίνει κρασί .\nΗ ΜΑΡΙΑ αρχίζει το απόσπασμά της.\nΘα ‘θελα να σας μιλήσω για τη ζωή. Είναι τόσο δύσκολο να ζει κανείς. Έτσι δεν είναι ; Είναι πολύ δύσκολο να ζεις κάθε μέρα και να πρέπει να επιβιώσεις. Έχεις ν’ αντιμετωπίσεις τόσους ανθρώπους. Πήγα στο σούπερμάρκετ ν’ αγοράσω μια κονσέρβα τόνο κι ένας ηλίθιος στεκόταν ακριβώς μπροστά εκεί που ήθελα ν’ απλώσω το χέρι μου για να πάρω τον τόνο. Περίμενα λίγο μήπως κάνει στην άκρη, αλλά δεν έκανε. Καταλαβαίνω, ήθελε κι αυτός ν’ αγοράσει μια κονσέρβα τόνο, αλλά αργούσε πάρα πολύ. Διάβαζε όλα τα συστατικά κάθε κονσέρβας, λες και διάβαζε βιβλίο. Ένα πολύ βαρετό βιβλίο, που κανείς δε ζήτησε. Κι έτσι περίμενα πάρα πολύ ώρα, αλλά εκείνος δεν κουνιόταν κι εγώ δεν μπορούσα να φτάσω τις κονσέρβες με το τόνο. Σκέφτηκα να του πω να κάνει στην άκρη, αλλά μετά σκέφτηκα ότι θα πρέπει να είναι πολύ ηλίθιος για να μην έχει καταλάβει από μόνος του ότι θα έπρεπε ήδη να έχει κάνει στην άκρη και μ’ έπιασε ένας φόβος πως θα ήταν μάταιο να του μιλήσω. Το πολύ πολύ να μου έλεγε : «Θα κάνω στην άκρη όταν γουστάρω εγώ, παλιομαλάκω» ! Και τότε τι θα ΄κανα ; Γι αυτό, απ’ τα νεύρα μου άρχισα να κλαίω, αλλά από μέσα μου, μην ενοχλήσω κανένα. Και παρ’ όλο που έκλαιγα από μέσα μου, αυτός ο ηλίθιος πάλι δεν καταλάβαινε πως μ’ εμπόδιζε να φτάσω τον γαμημένο το τόνο. Οι άνθρωποι μπορεί να γίνουν πολύ αναίσθητοι. Τους μισώ. Γι αυτό, σήκωσα τη γροθιά μου και τον βάρεσα με πολύ δύναμη στο κεφάλι και ούρλιαξα : «Θα κάνετε στην άκρη, παλιομαλάκα ;» !!!\nΚι αυτός έπεσε χάμω κι έμοιαζε σαν χαμένος κι ένα παιδάκι έβαλε τα κλάματα κι εγώ συνέχισα να κλαίω, και δεν ήθελα πια τον τόνο, τι να τον κάνω ;- κι έβαλα τις φωνές στο παιδάκι να σκάσει, γιατί με το κλάμα του είχαν γυρίσει και με κοιτούσαν όλοι- και βγήκα από το σουπερμάρκετ και σκέφτηκα, θα μπω σ’ ένα ταξί και θα πάω στο Μουσείο ! Χρειάζομαι Τέχνη αυτή τη στιγμή, όχι τόνο…\nΩραία…Πολύ ωραία… Περάστε αν θέλετε δίπλα και θα σας ειδοποιήσω. Έχω το βιογραφικό σας εδώ, αλλά ίσως χρειαστεί να σας ξαναδώ αργότερα.\nΗ ΜΑΡΙΑ κάνει να φύγει.\nΘέλετε μια καραμέλα ;\nΑ, ευχαριστώ. Έχω τις δικές μου. (Ανοίγει τη τσάντα της και βγάζει μια χούφτα καραμέλες όμοιες με της άλλης). Να σας προσφέρω εγώ…\nΧαχα. Είναι οι ίδιες…\nΕπιμένω. Θα με προσβάλλετε. Ένα μικρό ευχαριστώ που με δεχθήκατε πρώτη…\nΗ ΣΚΗΝΟΘΕΤΗΣ παίρνει τη καραμέλα. Η ΜΑΡΙΑ φεύγει κοιτώντας την περίεργα.\nΜάλιστα θα σας τις αφήσω κι αυτές, αφού τόσο σας αρέσουν.\nΒάζει τις καραμέλες της, μαζί με κείνες της γυναίκας.\nΗ ΣΚΗΝΟΘΕΤΗΣ κοιτά αν η κάμερα είναι εντάξει, μετά κάθεται στο γραφείο της, κρατά κάποιες σημειώσεις σ’ ένα κόκκινο βιβλιαράκι\nΝα περάσει ο κύριος ή η κυρία με τον αριθμό 2 παρακαλώ.\nΜπαίνει η ΓΙΑΝΝΑ. Κρατά μια σακούλα με ρούχα, μια τσάντα, ένα κουτί με μια τούρτα κι είναι περίεργα ντυμένη.\nΚαλημέρα σας. Ονομάζομαι Ιωάννα Πετρουτσά.\nΞέρω γράμματα κυρία μου. Διαβάζω εδώ τ’όνομά σας. Μια καραμέλα ;\nΗ ΓΙΑΝΝΑ την κοιτά περίεργα, λίγο φοβισμένη, και βγάζει από τη τσάντα της ένα πακέτο με τσιγάρα.\nΒάζει πάλι μέσα το τσιγάρο και κάθεται στη καρέκλα.\nΣας είπα να καθίσετε ;\nΗ ΓΙΑΝΝΑ πετάγεται επάνω.\nΤο λατρεύω αυτό το έργο ξέρετε…\nΣΚΗΝΟΘΕΤΗΣ (αφηρημένη καθώς κρατά κάποιες σημειώσεις)\nΠοιο έργο ;\nΤο «Γελώντας άγρια»….Γι αυτό δεν ήρθαμε εδώ απόψε ;\nΑ ναι ! Φυσικά. Γι αυτό ! Έχετε ετοιμάσει κάποιο απόσπασμα ;\nΓΙΑΝΝΑ (με θέρμη)\nΌλο το ξέρω απ’ έξω ! Αν θέλετε σας το λέω απ’ την αρχή…\nΗ ΣΚΗΝΟΘΕΤΗΣ τη διακόπτει.\nΑπόσπασμα κυρία Πετρουτσά ! Απόσπασμα !\nΜάλιστα…Θα σας πω τότε το αγαπημένο μου. Εκεί που η τρελή ψάχνει για ταξί και…\nΚυρία μου δε θέλω να μου πείτε την υπόθεση ! Θέλω να δω αν μου κάνετε για το ρόλο !\nΓΙΑΝΝΑ (μαζεύεται. Ξεροβήχει.)\nΜάλιστα. Λοιπόν αρχίζω…\n«Ξέρετε πόσο είναι δύσκολο να βρει κανείς ταξί. Σήκωσα το χέρι μου, αλλά ένας απαίσιος άντρας που ήρθε μετά από εμένα, σήκωσε κι αυτός το χέρι του κι ο ταξιτζής σταμάτησε και τον πήρε επειδή είδε αυτόν πρώτο κι όχι εμένα. Και το άδικο μ’ έκανε να ξανακλάψω. Το ΄χασα λοιπόν εκείνο το ταξί και ξανασήκωσα το χέρι μου και τα επόμενα τρία ταξί ήταν όλα γεμάτα, παρ’ όλο που ένα είχε αναμμένη τη σημαία του, που σήμαινε πως ήταν ελεύθερο και εκνευρίστηκα γιατί, εάν την είχε σβησμένη, δεν θα είχα σηκώσει το χέρι μου που είχε αρχίσει να πιάνεται, μάλλον έκανα κάποια απότομη κίνηση την ώρα που βαρούσα εκείνον τον ηλίθιο με τον τόνο και κάποιος μυς πιάστηκε. Και τότε πλησίασε ένα άλλο ταξί, και μια γυναίκα φορτωμένη ψώνια, χώθηκε μπροστά μου κι άρχισε να το φωνάζει κι όρμηξα πάνω της και ούρλιαξα : «Αν μου πάρεις το ταξί θα σε σκοτώσω»!!!!\nΚι αυτή τα ‘χασε και το ταξί σταμάτησε και μπήκα και είπα Μουσείο Μετροπόλιταν. Χρειάζομαι Τέχνη και ησυχία και πράγματα αξίας γύρω μου, πέρασα πολύ άσχημα στο σουπερμάρκετ. Κι ο ταξιτζής που ήταν Έλληνας, η Μουσουλμάνος ή Αρμένης ή κάτι τέτοιο, μου ‘πε, σχολάω, πάω να παραδώσω….\nΜούρθε να τον σκοτώσω….\nΤην ώρα που λέει τη φράση «μούρθε να τον σκοτώσω», ανοίγει τη τσάντα της και τραβά ένα μαχαίρι και κινείται απειλητικά προς τη σκηνοθέτη. Εκείνη φωνάζει τρομαγμένη. Η ΓΙΑΝΝΑ ηρεμεί. ΑΠΟΤΟΜΟΣ ΗΧΟΣ 3\nΩ !!! Χίλια συγνώμη. Σας τρόμαξα !!!\nΚουβαλάτε μαχαίρι κυρία μου ;\nΌχι καλέ, είναι για το γλυκό ! Έχω υπογλυκαιμία ξέρετε και όταν με πιάσει θέλω να βάλω κάτι γλυκό στο στόμα μου.\nΑνοίγει τη τούρτα και τη δείχνει στη σκηνοθέτη.\nΠοιο κομμάτι θέλετε ;\nΕπιμένω ! Σας τρόμαξα πριν και δεν έχω τελειώσει το απόσπασμα.\nΚαλά. Αυτό με τη φράουλα. Ή μάλλον όχι. Αυτό με τη μπανάνα.\nΗ ΓΙΑΝΝΑ κόβει με το μαχαίρι αυτό που της έδειξε η σκηνοθέτης και μετά δοκιμάζει το διπλανό με το δάχτυλο.\nΜμμμμ. Τέλειες τούρτες κάνει αυτό το ζαχαροπλαστείο λοιπόν.\nΘα τελειώσουμε με το απόσπασμα ;\n«Μούρθε να τον σκοτώσω. Θέλω να πω, ήταν ή δεν ήταν ελεύθερος ; Κι ο νόμος δεν τον υποχρεώνει να σε πάει όπου θέλεις, ακόμη κι αν θες να πας στου διαόλου τη μάνα ; Αλλά δεν είχα κουράγιο ούτε να σκεφτώ να του κάνω μήνυση –χρειάζονται τηλεφωνήματα, δικηγόροι, δικαστήρια, κι όλα αυτά μόνο και μόνο επειδή δεν ήθελε να με πάει στο Μουσείο Μετροπόλιταν. Γι αυτό λοιπόν, κάθισα μέσα στο ταξί και δεν έβγαινα. Για μια στιγμή σκέφτηκα μήπως ξαναγυρίσω στο σουπερμάρκετ κι αγοράσω τον τόνο –τόνο με μαγιονέζα είναι τα μόνα πράγματα που ξέρω να μαγειρεύω- μετά όμως σκέφτηκα ότι στο ταμείο θα μου ‘καναν τη ζωή δύσκολη, ή επειδή είμαι γυναίκα, ή επειδή η ταμίας θα ‘ταν γυναίκα, ή επειδή ο ταμίας θα ‘ταν άντρας που μισούσε τις γυναίκες, ή επειδή θα ‘θελε νάταν γυναίκα –τέλος πάντων είχα αρχίσει να μπερδεύομαι και γι αυτό αποφάσισα, θα κάτσω στο ταξί και δεν το κουνάω από δω ο κόσμος να χαλάσει. Κι ο ταξιτζής μου έλεγε συνέχεια «Σας παρακαλώ κυρία, κατεβείτε, θέλω να πάω σπίτι». Κι εγώ του είπα «Πού μένετε ; Μήπως στου Διαόλου τη μάνα ;»\nΚι αυτός άρχισε να φωνάζει και να με βρίζει χυδαία κτλ κτλ. Κι εγώ σκέφτηκα, ε, τουλάχιστον κάθομαι. Τι θα κάνει ; Κάποια στιγμή θα βαρεθεί να με βρίζει και θα με πάει στο Μουσείο. Αλλά μετά σκέφτηκα : Μήπως δε θέλω να πάω στο Μουσείο ; Μήπως θάταν καλύτερα να πάω σινεμά και να φάω ποπ κορν με κόκα κόλα λάϊτ ; Αλλά εκείνη τη στιγμή ο ταξιτζής πάτησε απότομα το γκάζι κι εγώ έπεσα απ’ τη θέση μου και φώναξα «Άλλαξα γνώμη. Θέλω να πάω σινεμά».Αλλά πριν προλάβω να του ζητήσω να μου προτείνει καμιά ταινία, μου είπε πως με πάει στην αστυνομία και σκέφτηκα, καλά, εντάξει, αλλά δεν είναι παράνομο που αρνήθηκε να εξυπηρετήσει το πελάτη ; Τέλος πάντων δεν θεώρησε πως άξιζε να το ρισκάρω κι έτσι στο πρώτο φανάρι που σταμάτησε –πολύ απότομα εννοείται- πετάχτηκα έξω από το ταξί και ούρλιαξα «Η μάνα σου παίρνει πίπες στη κόλαση». Παρ’ όλο που νομίζω πως μπέρδεψα τη γλώσσα μου και του είπα «Η μάνα σου φέρνει πίτες στη κόλαση» ! Που θα μπορούσε να ήταν και αστείο, αλλά ήμουν πολύ θυμωμένη για να γελάσω. Κι εκείνος μου ‘πε «είσαι τελείως τρελή» κι έφυγε σαν τρελός και παραλίγο η πίσω ρόδα του να μου πατήσει και το πόδι, αλλά ευτυχώς, έπεσα πίσω ανάσκελα στο χαντάκι.\nΟμολογώ πως τα πήγατε πολύ καλά. Περάστε δίπλα και θα σας ειδοποιήσω.\nΚαθώς η ΓΙΑΝΝΑ πάει να βγει, ξαναγυρίζει και βγάζει από τη τσάντα της ένα κουτάλι.\nΤι άμυαλη που είμαι ! Πώς θα φάτε τη τούρτα χωρίς κουτάλι ;\nΗ ΣΚΗΝΟΘΕΤΗΣ μένει άφωνη.\nΗ γυναίκα γράφει στο σημειωματάριό της γρήγορα και νευρικά και μετά τρώει ένα κομμάτι από τη τούρτα.\nΗ επόμενη. Του νούμερο τρία. Κυρία Πασπαλά ! Ευγενία Πασπαλά !\nΜπαίνει η Ευγενία. Πολύ νευρική. Σχεδόν νευριασμένη. Έχει διάφορα τικ αλλά εκείνο που τη χαρακτηρίζει είναι πως κοιτά έντονα στα μάτια τη σκηνοθέτη. Κρατά ένα ποτήρι κρασί και τρέμει. Σα νάχει πάρει φάρμακα.\nΚαλησπέρα κυρία Πασπαλά. Καθίστε.\nΗ Ευγενία δεν κάθεται, αλλά περιεργάζεται το δωμάτιο. Η Σκηνοθέτης την παρατηρεί.\nΕίστε επαγγελματίας ηθοποιός, έτσι δεν είναι ;\nΈχετε κάτι ;\nΌχι, πάντα έτσι είμαι, ειδικά όταν πρόκειται να ερμηνεύσω αυτό το μονόλογο… Μπαίνω στο ρόλο….\nΈχετε ξαναπαίξει το «Γελώντας άγρια» ;\nΘα σας παρακαλούσα να το σβήσετε. Με ενοχλεί ο καπνός.\nΗ Ευγενία δεν την ακούει κι έχει μείνει να κοιτάζει μια αφίσα.\nΚυρία μου ! Σας παρακαλώ σβήστε το τσιγάρο αμέσως !\nΗ Ευγενία αναπηδά, σβήνει το τσιγάρο και πίνει μια γερή γουλιά απ’ το κρασί της.\nΑν είστε έτοιμη, μπορούμε ν’ αρχίσουμε. Να σας δείξω το κομμάτι που διάλεξα για σας :\nΤης δίνει ένα χαρτί με το απόσπασμα. Εκείνη του ρίχνει μια ματιά και το επιστρέφει.\nΩραία ! Κατάλαβα !\nΤο ξέρετε αυτό το σημείο του έργου ;\nΞαναπίνει λίγο από το κρασί και αφήνει το ποτήρι στο γραφείο δίπλα σ’ αυτό της άλλης.\nΕΥΓΕΝΙΑ (ξεκινά το απόσπασμα)\n«Ήμουνα ξαπλωμένη λοιπόν ανάσκελα στο χαντάκι και με πλησιάζει ένας πλανόδιος μουσικός και με ρωτάει αν θέλω βοήθεια. «Όχι» του λέω «αλλά ξέρεις να παίζεις το Melancholy Baby ;» Και μου φάνηκε πολύ αστείο αυτό που είπα και χάρηκα που κάτω απ’ αυτές τις συνθήκες εξακολουθούσα να διατηρώ την αίσθηση του χιούμορ, παρ’ όλο που έχω κάνει σε ψυχιατρεία και είπα μέσα μου, πως αν αυτός ο άντρας γελάσει με το σχόλιό μου, που είναι πικρό και μαύρο, κι όμως πολύ ταιριαστό στη περίσταση, πως ίσως να έχω βρει τον σύντροφο για την υπόλοιπη ζωή μου, που θα με βοηθήσει να βρίσκω την Άνοιξη και το Φθινόπωρο λιγότερο οδυνηρά, το Καλοκαίρι κάνει πολύ ζέστη, δε νομίζω να μπορεί να με βοηθήσει κανένας και ο Χειμώνας έχει γίνει λιγότερο κρύος απ’ ότι όταν ήμουνα παιδί, μάλλον έχει σχέση με τη τρύπα του όζοντος, κάποιο στρώμα του όζοντος θα έχει τρυπήσει τόσο πολύ που δεν παίρνει πια μπάλωμα και ο ήλιος μας χτυπάει όλο και πιο πολύ και θα πεθάνουμε όλοι απ’ αυτό, και θα πάθουμε καρκίνο του δέρματος και εισπνέουμε ένα σωρό κακές ουσίες απ’ τα ρουθούνια μας…ωχ Θεέ μου, πρέπει να πάψω να ανησυχώ για πράγματα που μπορεί και να μην είναι αλήθεια και για τα οποία δεν μπορώ να κάνω τίποτα έτσι κι αλλιώς. Όπως και νάχει, ο πλανόδιος μουσικός δεν γέλασε καθόλου με το σχόλιό μου για το Melancholy Baby, με κοίταξε πολύ σοβαρά και με ρώτησε αν είμαι καλά κι εγώ του είπα : «Δε σε νοιάζει στ’ αλήθεια, έτσι δεν είναι ; Δε σε νοιάζει πραγματικά πως είμαι. Δε σε νοιάζει να με κρατάς στην αγκαλιά σου το βράδυ, να με παρηγορείς στην υγεία και στην αρρώστια… Αρρώστια που προκαλεί η τρύπα του όζοντος και υγεία…Αλήθεια, ξέρει κανείς τι προκαλεί την υγεία ; Και τότε αυτός με ρώτησε αν θέλω να σηκωθώ ή αν θέλω να μείνω ξαπλωμένη στο χαντάκι κι εγώ του είπα γελώντας «Δε ξέρω την απάντηση σ’ αυτή την ερώτηση,. Μήπως παρακαλώ μπορείτε να μου κάνετε μια άλλη ;» που μου φάνηκε πολύ αστεία ατάκα κάτω απ’ αυτές τις συνθήκες, μια τρελή ξαπλωμένη σ’ ένα χαντάκι, που πρώτα επιτέθηκε σε κάποιον άγνωστο στο σουπερμάρκετ και μετά της επιτέθηκε ένας ταξιτζής, κάπως ηρωική και πνευματώδης, εν τω μέσω μιας ακατανόμαστης θλίψης.\nΠώς είναι εκείνη η ατάκα του Μπέκετ ; «Γελώντας άγρια εν τω μέσω αδυσώπητης θλίψης»\nΚαι μετά του είπα με ειρωνικό χαμόγελο «Γελάω άγρια εν τω μέσω αδυσώπητης θλίψης» Κι αυτός με κοίταξε εντελώς ανέκφραστα κι εγώ του είπα «Γελάω άγρια» !!! Κι επειδή πάλι δεν το ‘πιασε, τίναξα το κεφάλι μου, κι έβγαλα ένα δυνατό τρομακτικό γέλιο, σαν κι αυτό που κάνω στα πάρτυ. ΧΑΧΑΧΑΧΑΧΑΧΑΑΧΑΧΑΑΧ Κι αυτός τρόμαξε κι είπε αν θες βοήθεια να σε πάει στο άσυλο θάμαι εκεί απέναντι και θα παίζω κιθάρα.\nΠολύ καλή κυρία Πασπαλά.\nΠήρα το ρόλο ;\nΔεν είπα κάτι τέτοιο : Είπα πως είστε πολύ καλή ηθοποιός και το ερμηνεύσατε μια χαρά. Πρέπει να δω πολύ κόσμο ακόμη. Κοιτάξτε πόσοι περιμένουν….\nΗ Ευγενία σηκώνεται να φύγει.\nΚάντε μου τη χάρη να περιμένετε δίπλα μαζί με τις άλλες συναδέλφους σας. Θα σας ειδοποιήσω σε λιγάκι.\nΝα πάρω το κρασί μου (Γελάει μόνη της).\nΠαίρνει το ποτήρι αλλά μάλλον τα μπερδεύει και παίρνει της σκηνοθέτιδας .\nΠριν φύγει, σταματάει στη πόρτα.\nΑλήθεια κρασί μπορώ να βάλω όσο θέλω ;\nΣΚΗΝΟΘΕΤΗΣ (που ήδη έχει αρχίσει να γράφει στο κόκκινο σημειωματάριο)\nΝαι, όσο θέλετε….\nΓιατί σας αρέσει το «Γελώντας άγρια»;\nΗ Σκηνοθέτης σηκώνει το κεφάλι της και την κοιτά.\nΔεν είναι πως μου αρέσει. Είναι ένα εύκολο κείμενο να το κάνει κανείς ό,τι θέλει…\nΗ Ευγενία κουνάει το κεφάλι της και βγαίνει. Η ΣΚΗΝΟΘΕΤΗΣ γράφει, τσεκάρει μετά αν η κάμερα είναι εντάξει και μετά πίνει λίγο κρασί.\nΝούμερο 4 παρακαλώ !\nΜπαίνει η ΕΛΕΝΗ. Παλαβά ντυμένη, έντονο βάψιμο, καπέλο.\nΕλένη Μιχαηλίδου ! (δίνει το χέρι της στη σκηνοθέτη σαν για να το φιλήσει)\nΈχω κάνει θεατρικές σπουδές στην Αγγλία, φωνητική και τραγούδι στο Ισπανικό Βασιλικό θέατρο κι έχω πρωταγωνιστήσει σε τρεις ταινίες μικρού μήκους. Φυσικά, έχω παίξει το Γελώντας άγρια στο θέατρο του Μάντσεστερ, τον περασμένο χειμώνα, με μεγάλη…\nΌλα αυτά τα διάβασα στο βιογραφικό σας κυρία Μιχαηλίδου και ομολογώ πως είναι εντυπωσιακό.\nΟ συγγραφέας, ο κύριος Ντουράνγκ ήταν γνωστός και φίλος του τέως μου, και θα τον γνώριζα σύντομα, που ήταν και τ’ όνειρό μου, αν δεν είχα χωρίσει…\nΌχι, δεν καταλαβαίνετε, αλλά αυτό δεν έχει καμία σημασία. Σημασία έχει πως τον παράτησα γιατί υπάρχουν μερικοί άνθρωποι πολύ ανιαροί. Μέχρι νύστας. Ευτυχώς ο Αλέξανδρος δεν είναι έτσι.\n(Εν τω μεταξύ βγάζει ένα κραγιόν και βάφεται)\nΟ Αλέξανδρος είναι ο πρώην σας ;\nΗ Ελένη σταματά και την κοιτά σα νάναι χαζή.\nΟ νυν. Ο πρώην μου ήταν ο Πιτ, ένας μιγάς αλλά Άγγλος στη καταγωγή.\nΤι λέω τόση ώρα ;\nΕιλικρινά δε ξέρω τι λέτε, εκείνο που ξέρω είναι αυτό που θάθελα να πείτε. Κι αυτό είναι το απόσπασμα από το έργο.\nΗ Ελένη σταματά το βάψιμο, αφήνει το κραγιόν στο γραφείο και κοιτά την σκηνοθέτιδα.\nΚαλά : Αρχίζω :\nΑνοίγει τη τσάντα της βγάζει μια μακριά πίπα και την ανάβει.\nΌχι, όχι καπνό σας παρακαλώ.\nΕίναι για τις ανάγκες του ρόλου…Δεν τον καταπίνω.\nΝαι, αλλά τον εισπνέω εγώ. Παρακαλώ σβήστε το.\nΕΛΕΝΗ (απρόθυμα σβήνει τη πίπα)\nΝόμιζα πως μας είπατε να χρησιμοποιούμε ό,τι είδος σκηνής θέλουμε…\nΜπορείτε να έχετε τη πίπα σβηστή.\nΌχι. Δε μου χρειάζεται πια….\nΞεκινά το απόσπασμα\n«Το αγαπημένο μου βιβλίο είναι το «Ανεμοδαρμένο σπίτι». Όχι το βιβλίο, ο τίτλος. Το βιβλίο δεν τόχω διαβάσει, έχω όμως διαβάσει το τίτλο. Ο τίτλος ακούγεται ακριβώς όπως νοιώθω και το πιο πρόσφατο κατόρθωμά μου είναι ότι σηκώθηκα από το χαντάκι που είχα πέσει όταν πήδηξα για να γλιτώσω από τον τρελλοταξιτζή. Και το ουίσκι μου είναι Dewar’s White Label.\nΜε παρακολουθείτε ως εδώ ; Με νοιώθετε ; Ταυτίζεστε καθόλου μαζί μου ή με απορρίπτετε; Θα μου ‘δινε ποτέ κανείς σας δουλειά ; Δε το πιστεύω. Γιατί έχω προσπαθήσει να φτιάξω τη ζωή μου, έχω παλέψει, έχω πάρει ένα σωρό κόσμο τηλέφωνο και τους έχω ουρλιάξει : «ΑΦΗΣΤΕ ΜΕ ΝΑ ΚΑΝΩ BABYSITTING ΣΤΑ ΠΑΙΔΙΑ ΣΑΣ, ΟΡΚΙΖΟΜΑΙ ΠΩΣ ΔΕ ΘΑ ΤΑ ΣΚΟΤΩΣΩ». Αλλά κανείς δε με παίρνει… Έχω πάρει τόσους εκδοτικούς οίκους τηλέφωνο και τους έχω πει «ΔΕΝ ΞΕΡΩ ΓΡΑΦΟΜΗΧΑΝΗ ΚΑΙ ΕΙΜΑΙ ΠΟΛΥ ΑΝΙΣΟΡΡΟΠΗ ΓΙΑ ΝΑ ΔΙΑΒΑΣΩ, ΑΛΛΑ ΑΝ ΜΕ ΠΡΟΣΛΑΒΕΤΕ, ΘΑ ΠΡΟΣΠΑΘΗΣΩ ΝΑ ΓΙΝΩ ΠΙΟ ΙΣΟΡΡΟΠΗΜΕΝΗ. Ε, ΤΙ ΛΕΤΕ ;» Αλλά με παίρνει κανείς ποτέ ; Εσείς τι νομίζετε ; Όχι ; Όσοι πιστεύουν όχι να σηκώσουν το χέρι τους. Θέλω να δω πόσοι από εσάς πιστεύουν όχι. ΘΕΛΩ ΛΙΓΗ ΣΥΜΜΕΤΟΧΗ, ΣΗΚΩΣΤΕ ΤΑ ΧΕΡΙΑ ΣΑΣ ! Έτσι μπράβο ! Και πολύ σωστά, η απάντηση είναι όχι. Τώρα θέλω να πιαστείτε χέρι χέρι και να τραγουδήσετε όλοι μαζί το Give Peace a Chance. Όχι, πλάκα κάνω. Σιχαίνομαι τη συμμετοχή του κοινού και το εννοώ. Σας τρέλανα ; Έτσι και τους γιατρούς μου… Τους λυπάμαι τους γιατρούς μου. Τους αναγκάζω να μ’ ακούν με τις ώρες και τους εξοντώνω. Τρομάζουν με τις λέξεις που ξεχύνονται απ’ το στόμα μου, το βλέπω. Γι αυτό, που και που κάνω ασκήσεις σιωπής. Ας το βουλώσω για λίγο (Σωπαίνει) Είδατε, την είχατε και σεις ανάγκη αυτή τη μικρή διακοπή, έτσι δεν είναι ; Και τώρα, θα σας αποκαλύψω το μυστικό της ζωής. Όταν σας το αποκαλύψω θα μάθετε τι ακριβώς πρέπει να κάνετε για να ζήσετε. Είστε έτοιμοι ; Είστε έτοιμοι να το αποκαλύψω ;\nΩχ τώρα εσείς θα περιμένετε να ακούσετε κάτι πολύ σημαντικό και δεν είναι και τόσο. Αλλά σ’ αυτό κατέληξα μετά από το ψυχιατρείο. Πάντα να αναπνέεις. Αυτή είναι η βάση της ζωής, η αναπνοή. Αυτή είναι βασικά η βάση. Αν δεν αναπνέεις, πεθαίνεις.\nΛοιπόν νομίζω πως σας τα είπα όλα. Σας ευχαριστώ για τη προσοχή σας. Καληνύχτα, σας αγαπώ. Αυτό είναι ένα ψέμα φυσικά. Πιστεύω πως κάποιοι από εσάς είναι βλάκες και σας μισώ. Εδώ που τα λέμε μάλλον δεν γουστάρω κανέναν σας. Τη κατάρα μου νάχετε ! Σας καταριέμαι ! Εύχομαι τα παιδιά σας να γεννηθούν ακέφαλα και όλα σας τα κατοικίδια να πιάσουν ψώρα και σκουλήκια ! ΧΑΧΑΧΑΧΑΧΑΧΑΧΑΧ\nΩχ, με συγχωρείτε.. Σας ζητώ συγνώμη. Δεν κάνει να φύγω έτσι. Η διεύθυνση θα θυμώσει μόλις μάθει πως σας καταράστηκα γι αυτό ξεχάστε το. Σας αγαπώ. Ματς μουτς. Θέλω να γίνω ένα υπεύθυνο μέλος της κοινωνίας για αυτό βρείτε μου μια δουλειά, είμαι σίγουρη πως κάτι μπορώ να κάνω. Σας αγαπώ. Ματς μουτς. Γεια σας γεια σας. Εύχομαι οι ζωές σας νάναι καλύτερες απ’ τη δική μου. Γέλιο, γέλιο, γέλιο. Το γέλιο είναι δυναμωτικό. Γι αυτό ξεχάστε το κλάμα. Κλάψτε και κλάψτε μόνοι σας…Γελάστε και κλαίτε αργότερα μόνοι σας. Και μη ξεχνάτε –πάντα να αναπνέετε. Ακόμη κι όταν εγώ σταματήσω, εσείς να συνεχίσετε να αναπνέετε, εντάξει ; Λοιπόν πάμε : Εισπνοή-Εκπνοή, εισπνοή – εκπνοή…\nΤο ξέρω. Όλο το Μπίρμπιγχαμ το έλεγε…\nΝόμισα πως το ανεβάσατε στο Μάντσεστερ….\nΑ ναι ; Έτσι είπα ; Το μπέρδεψα με τη «Δεσποινίδα Τζούλια» που έπαιζα στο Μάντσεστερ όταν ήμουν η επίσημη αρραβωνιαστικιά του Τζων Κέύτον…\nΤου ποιού ; ….Καλά τέλος πάντων κυρία Μιχαηλίδου, περάστε δίπλα και θα σας ενημερώσω σε λίγο.\nΑκούστε, εμένα δεν με ενδιαφέρουν τα ένσημα… Θέλω το μισθό μου σε μετρητά γιατί ετοιμαζόμαστε για ένα ταξίδι στη Νέα Υόρκη κι έχω ανάγκη το ρευστό.\nΕίστε σε θίασο ; Πάτε τουρνέ ;\nΗ Ελένη τη κοιτάει σα νάναι χαζή.\nΌχι, δεν είμαι σε κανένα θίασο. Με το μπόϋφρεντ θα πάω…\nΗ Σκηνοθέτης αναστενάζει. Ελέγχει αν η κάμερα γράφει.\nΜουσική. 6 (ΚΡΑΤΑΕΙ ΑΡΚΕΤΑ)\nΕκείνη ξανακάθεται και γράφει στο σημειωματάριό της. Φαίνεται σκεπτική. Τελειώνει, το κλείνει και το βάζει στο κουτί, όπου και το κλειδώνει με το κλειδί που κρέμεται απ’ το λαιμό της. Μετά πίνει λίγο κρασί. Ξαναελέγχει αν η κάμερα γράφει. Βλέπει το κραγιόν της Ελένης, βγάζει ένα καθρεφτάκι και βάφει το στόμα της. Μετά τρώει μια καραμέλα.\nΗ μουσική δυναμώνει. Εκείνη μοιάζει να μην αισθάνεται καλά. Σηκώνεται και παραπατάει. Κοιτάει έντρομη προς τη μεριά που έφυγαν οι ηθοποιοί σαν να βλέπει κάποιον, που οι θεατές δεν τον βλέπουν. Παίρνει με δυσκολία ένα τηλέφωνο.\nΣΚΗΝΟΘΕΤΗΣ (ΗΧΟΓΡΑΦΗΜΕΝΟ ΜΕ ΤΗ ΠΡΟΗΓ. ΜΟΥΣΙΚΗ)\nΚάντε γρήγορα…Κάποιος με σκοτώνει…. Κάποιος….Κάποιοι….Θεέ μου !!!\nΑρχίζει να πέφτει στο πάτωμα.\nΣκοτάδι. Αστραπή. Ήχος από τακούνια που μπαίνουν βιαστικά. Ανάβει κάποιος ένα τσιγάρο με σπίρτο. Πάλη στη σκηνή. Η Σκηνοθέτης αντιστέκεται. Βήχει.\nΦως και ήχος από περιπολικό.\nΤο κλειδί…Να πάρω το κλειδί ; … Φτου να πάρει….. Η αστυνομία…\nΉχοι από πράγματα που πέφτουν στο πάτωμα και μεγάλη αναστάτωση.\nΉχος 5 από πόρτα που ανοίγει αργά καθώς η μουσική τελειώνει.\nΟ ΑΣΤΥΝΟΜΟΣ μπαίνει στο απόλυτο σκοτάδι στην αίθουσα και απότομα ανάβει ένα δυνατό φακό και φωτίζει τυχαία τους θεατές αριστερά και δεξιά. Οι κινήσεις του πρέπει νάναι γρήγορες και κοφτές για να προκαλέσουν αγωνία κι ίσως φόβο.\nΠροχωρά στη σκηνή, φωτίζει με το φακό τη μεγάλη ακαταστασία που επικρατεί. Παίρνει κάποια πράγματα και τα βάζει στη τσέπη.\nΑνάβει τον προβολέα.\nΗ 4 ηθοποιοί κάθονται μαζί με τον κόσμο.\nΑΣΤΥΝΟΜΟΣ (στο κοινό)\nΚαλησπέρα. Λυπάμαι γι αυτό που πρέπει να σας ανακοινώσω, αλλά εδώ έχουμε ένα περίεργο θάνατο. Η κυρία που σας κάλεσε στην οντισιόν είναι…νεκρή. Θα σας αφήναμε να φύγετε ελεύθεροι αν δεν είχε προηγηθεί ένα απελπισμένο τηλεφώνημά της προς την αστυνομία, που ζητούσε βοήθεια. Άρα, καταλαβαίνετε, σε λίγο θα αρχίσει η ανάκριση… Όσοι από εσάς είναι αθώοι, δεν έχουν να φοβηθούν τίποτε. Μην ακούτε αυτά που λένε για την ελληνική αστυνομία, εμείς είμαστε πάνω απ’ όλα ΑΝΘΡΩΠΟΙ. Μπορείτε να συνεχίσετε το κρασάκι σας καθώς εγώ θα κάνω τη δουλειά μου.\nΑααα ! Δεν σας συστήθηκα ! Υπαστυνόμος Γάτης ! Κοσμάς Γάτης ! Όχι γάτος, με εκνευρίζει αφάνταστα να με μου αλλάζουν το επίθετο ! Γά-της !\nΈχω σπουδάσει στο εξωτερικό, εγκληματολογία στη Σαλαμάνκα ! Το καλύτερο Πανεπιστήμιο Εγκληματολογίας του πλανήτη ! Κι είμαι σε θέση να μπορώ να βάζω σε εφαρμογή νέες μεθόδους που οδηγούν στην επίτευξη του σκοπού μου ! Στη πλήρη εξιχνίαση κάθε είδους εγκλήματος !\nΚαθώς θα προχωρώ εγώ με τις ανακρίσεις μου, ο καθένας από εσάς, θα έχει τον τρόπο να ξέρει αν τον υποψιάζομαι πως έχει κάποια εμπλοκή με το έγκλημα.\nΈχω μια υποψία πως ο δολοφόνος δεν ήταν μόνος του. Πως είχε και συνεργό. Και πως αυτό το γεγονός, το θύμα δεν το ήξερε…Βλέπετε; Εγώ είμαι ειλικρινής ! Ανοιχτό βιβλίο.\nΠολλά λες ! Ξεκίνα τις έρευνες…\nΟ Γάτης ξαφνιάζεται, αλλά όχι για πολύ. Μιλά στο κόσμο.\nΝαι… Για όσους έτυχε ν’ ακούσουν αυτή τη περίεργη φωνή, τους λέω να μην ανησυχούν, δεν είναι τίποτε τρομακτικό ή μυστήριο, απλώς…. είναι…η εσωτερική φωνή μου, που…\nΜακάρι νάμουν κι η εξωτερική σου ! Πολύ μπλα μπλας μου φαίνεσαι….\nΚοίτα πίσω σου ! Μια κάμερα ! Άντε ξεκίνα !\n(Ψάχνει στο γραφείο και βρίσκει ένα dvd)\nΤι είναι αυτό ; Ένα dvd ! Λέτε η σκηνοθέτης να γύριζε ερωτικές ταινίες ; Για να δούμε….\nΒάζει το dvd στο player. Χαμηλώνει τον προβολέα. Αρχίζει να παίζει η ταινία στη τηλεόραση. ( Ή στην οθόνη που εκείνη τη στιγμή στήνει ο Γάτης)\nΗ ταινία δείχνει τα καμαρίνια, από κρυφή κάμερα που έχει τοποθετήσει η σκηνοθέτης. Οι 4 γυναίκες φαίνονται νευρικές. Φοράνε καμπαρντίνες και τις βγάζουν. Η Μαρία τηλεφωνεί συχνά και μιλά μυστικά στο κινητό της. Η Ελένη δε μοιάζει καθόλου στη παλαβή ηθοποιό που εμφανίστηκε πριν, είναι σοβαρή, κοιτά με νευρικότητα το ρολόι της και καπνίζει. Η Ευγενία πλησιάζει τη πόρτα και κρυφοκοιτά προς τη σκηνοθέτη. Η Γιάννα κάθεται σχεδόν ακίνητη με κλειστά τα μάτια, μοιάζει να είναι στο κόσμο της, καθώς απότομα τα ανοίγει και κοιτά σα τρελή τις άλλες. Το βίντεο τελειώνει με τις γυναίκες να κάνουν άσκηση φωνής στην ατάκα «γελάω άγρια εν τω μέσω μιας ακατανόμαστης θλίψης»\nΟ Γάτης κλείνει το βίντεο.\nΜάλιστα μάλιστα… Εδώ κυρίες και κύριοι τα πράγματα περιπλέκονται ολίγον τι. Ποιος ο λόγος που το θύμα είχε στήσει κρυφή κάμερα στα καμαρίνια ; Γιατί δεν κινηματογραφούσε τις ηθοποιούς στην οντισιόν, αλλά στις προσωπικές τους στιγμές; Εγώ βεβαίως δεν είμαι ηθοποιός, αλλά δε νομίζω πως συνηθίζεται κάτι τέτοιο…\nΑμάν ! Άσε τα λόγια ! Κάλεσέ τες για ανάκριση !\nΛέω να ξεκινήσω την ανάκριση !\n(Ψάχνει στο γραφείο και βρίσκει τον κατάλογο)\nΑ ωραία… Η συχωρεμένη με βοηθάει στη δουλειά μου…Ορίστε ο κατάλογος και τα ονόματα τσεκαρισμένα με κόκκινο μαρκαδόρο !\n(Φωνάζει) Κυρία Πετρουτσά, μπορείτε παρακαλώ να έρθετε ένα λεπτό ;\nΜπαίνει η Γιάννα. Δείχνει φοβισμένη, αλλά τα μάτια της γυαλίζουν.\nΚαθίστε. Υπαστυνόμος Γάτης\nΕκείνη κάθεται κι εκείνος της γυρνά τον προβολέα στο πρόσωπο.\nΜην ανησυχείτε, δεν θα αργήσουμε κυρία Πετρουτσά. Δυο τρία πράγματα θέλω μόνο να σας ρωτήσω…\nΠέστε μου : Για ποιο λόγο ήρθατε σήμερα να βρείτε το θύμα ;\nΕίχε βάλει αγγελία για οντισιόν, στο Γελώντας άγρια, κι έπρεπε να έρθω…\nΣτο ποιο είπατε ;\n«Γελώντας άγρια». Του Κρίστοφερ Ντουράνγκ. (τον κοιτά στα μάτια)\nΜάλιστα. Τυχαίνει να μη το ξέρω το έργο…. Γιατί «έπρεπε να έρθετε» ; Πάτε σε όλες τις οντισιόν ;\nΑυτό το έργο είναι το αγαπημένο μου. (Με απόγνωση σχεδόν) Αν δεν τη σκότωναν είμαι σίγουρη θα έπαιρνα εγώ το ρόλο…\nΔεν είμαστε σίγουροι κυρία μου πως τη σκότωσε κάποιος. Υποθέσεις κάνουμε. Απλά θέλουμε να κάνουμε μερικές ερωτήσεις πριν σας αφήσουμε να πάτε σπίτια σας και πριν βγουν τα αποτελέσματα της τοξικολογικής.\nΛέτε να πέθανε απ’ τις πολλές καραμέλες ; Όση ώρα ήμουν μέσα δε σταμάτησε να τρώει !!!!\nΟμολογώ πως δεν έχω ακούσει ποτέ να πεθαίνει κάποιος απ’ τις πολλές καραμέλες, αλλά μπορεί…Γιατί όχι ;\nΌλα αυτά τα σκευάσματα σε σελοφάν είναι επικίνδυνα. Εγώ αν θέλω κάτι για την υπογλυκαιμία μου, τρώω ένα παστάκι. Ή ένα μικρό κομμάτι σοκολάτα. Ή… (ανοίγει τη τσάντα της) Στάσου να δω…. Μ’ έπιασε πάλι η κρίση…\nΒγάζει ένα γλειφιτζούρι. Το τρώει και χαμογελά ηλίθια.\nΗ Γιάννα ξανα-ανοίγει τη τσάντα της και βγάζει ένα πολύ αστείο.\nΤι ανόητη…Δε σας πρόσφερα…Θέλετε ένα ;\nΌχι σας ευχαριστώ…\nΜα πάρτε, με προσβάλετε … Μη το τρώω μόνη μου…\nΜη το φας κακομοίρη μου !!!\nΟ Γάτης το παίρνει και το βάζει στη τσέπη του.\nΚαλά. Θα το φάω αργότερα….. Κυρία Πετρουτσά, πέστε μου κάτι ακόμα. Μήπως ακούσατε τίποτε περίεργους ήχους πριν το συμβάν ;\nΓΙΑΝΝΑ (που τρώει το γλειφιτζούρι)\nΈχετε κι εσείς κρίσεις υπογλυκαιμίας ;\nΟρίστε ; … Κυρία μου κάτι σας ρώτησα : Αν ακούσατε τίποτε την ώρα που έγινε το συμβάν.\nΩ όχι όχι… Τι ν’ ακούσω μ’ αυτή τη θεομηνία απόψε ; Μόνο βροντές κι αστραπές άκουγα. Τίποτε κύριε Γάτο μου…\nΕκείνος θυμώνει πολύ.\nΓάτης ! Όχι Γάτος κυρία μου !\nΧτυπάει το κινητό του. (ΗΧΟΣ 7)\nΝαι.. Εγώ… Μάλιστα… Μάλιστα κατάλαβα… (κλείνει. Στη Γιάννα) Πέστε μου κάτι ακόμη κυρία Πετρουτσά… Θυμάστε τι ώρα φτάσατε εδώ για την οντισιόν ;\nΝαι, πρέπει να ήταν γύρω στις 9.30. Το θυμάμαι γιατί ήρθα από τους πρώτους… Πήρα ένα από τα πρώτα νούμερα.\nΕυχαριστώ. Δε σας χρειάζομαι προς το παρόν κάτι άλλο. Μπορείτε να περιμένετε δίπλα.\nΕκείνη σηκώνεται και βγαίνει.\nΟ Γάτης σκέφτεται λίγο και μετά απευθύνεται στο κοινό.\nΤο σίγουρο σ’ αυτή την υπόθεση είναι πως ο δολοφόνος δεν πρόλαβε να το σκάσει. Βρίσκεται εδώ, ανάμεσά μας. Μπορεί να είναι η κυρία που μόλις έφυγε, αλλά μπορεί και όχι. Η σκηνοθέτης αυτή, νοίκιασε την αίθουσα που βρισκόμαστε μόνο και μόνο για να κάνει αυτή τη περίεργη και μοιραία δυστυχώς, οντισιόν. Άρα η αφορμή που την έφερε κοντά με το δολοφόνο της, ήταν αυτή ακριβώς η οντισιόν… Η κυρία Πετρουτσά επίσης μας είπε πως έφτασε στις 9.30… Ο φόνος σύμφωνα μ’ αυτό που μου είπαν από τα Κεντρικά στο τηλέφωνο πριν, έγινε μεταξύ 22.10 και 22.30. Όσοι λοιπόν από εσάς ήρθατε για την οντισιόν ή φτάσατε πριν τις 22.10, είστε πιθανοί ένοχοι. Αν φτάσατε μετά, τότε σίγουρα τσάμπα σας κρατάμε και σας ζητώ συγνώμη…\nΚοιτάζει τον κατάλογο της σκηνοθέτιδας.\nΤι βλέπω εδώ ; Σύμφωνα με τους αριθμούς που σας μοιράστηκαν στην είσοδο, οι αριθμοί 1 έως 52 έχουν ώρα άφιξης μεταξύ 21.30 και 22.00. Μόνο οι δύο τελευταίοι, οι αριθμοί 53 και 54 ήρθαν πολύ μετά το φόνο, λίγα λεπτά ίσως πριν έρθω εγώ.\nΆρα αυτοί οι δύο μπορούν να κοιμούνται ήσυχα ! Είναι μάλλον αθώοι. ΣΥΝΕΧΙΣΕ !\nΑς συνεχίσουμε όμως γιατί έχουμε και σπίτια να γυρίσουμε κι απ’ ότι βλέπω αυτή η υπόθεση θα μας μπερδέψει πολύ… (κοιτά τον κατάλογο) Κυρία Μιχαηλίδου : Ελάτε παρακαλώ.\nΜπαίνει η Ελένη με αέρα. Του δίνει το χέρι να το φιλήσει. Εκείνος τη κοιτά και της δείχνει να καθίσει κοντά στο προβολέα.\nΕλένη Μιχαηλίδου. Ηθοποιός.\nΜάλιστα. Κοσμάς Γάτης κυρία μου.\nΑστείο επίθετο… Αλλά γοητευτικός άντρας !\nΜη τσιμπάς !\nΕκείνος κάνει μια μικρή υπόκλιση και ξεπερνά το κοπλιμέντο.\nΤην αλήθεια λέω.\nΓΑΤΗΣ (σχεδόν απότομα)\nΤι ώρα φτάσατε κυρία Μιχαηλίδου στην οντισιόν ;\n9.30 , δέκα παρά… Ήθελα να κάνω γρήγορα αφού ήξερα πως θα έπαιρνα το ρόλο για να πάω στο πάρτυ μιας φίλης όπου θάναι μαζεμένοι του κόσμου οι παραγωγοί, αλλά απ’ ό,τι βλέπω…μάλλον θα το ξημερώσουμε εδώ…\nΟ Γάτης σκύβει και μαζεύει κάτι. Της μιλά κοιτώντας το αντικείμενο που έχει βρει.\nΜη το λέτε…Μπορεί και να τελειώσουμε πιο νωρίς απ’ όσο φανταζόμασταν.\nΚαπνίζετε κυρία Μιχαηλίδου ;\nΌχι πολύ, αλλά καπνίζω… (τον κοιτά που αυτός δεν αντιδρά)…Α, έτσι όπως μου το είπατε, νόμισα πως θα μου προσφέρατε τσιγάρο…\nΠολύ ευχαρίστως, αλλά δεν καπνίζω εγώ… Όπως και το θύμα απ’ ότι ξέρω δεν κάπνιζε.\nΝαι, είναι αλήθεια, δεν κάπνιζε. Ήταν μάλιστα υστερική με τους καπνιστές. Τόσο σ’ εμένα όσο και στα άλλα κορίτσια που περάσαμε από την οντισιόν, μας ούρλιαζε να μην ανάψουμε τσιγάρο εδώ μέσα.\nΑνάψατε κυρία Μιχαηλίδου ;\nΜα κουφός είστε ; Σας είπα όχι !\nΓιατί ο δολοφόνος άναψε !!!!!\nΤης δείχνει το καμένο σπίρτο που βρήκε.\nΕΛΕΝΗ (με τρεμουλιαστή φωνή)\nΕγώ δεν ανάβω με σπίρτα ! Συνήθως μου το ανάβουν ευγενείς κύριοι….\nΚι από πού συμπεραίνετε πως αυτό το σπίρτο το άναψε ο δολοφόνος ;\nΓιατί κυρία μου, αφού το θύμα δεν κάπνιζε και κανένας άλλος δεν ήταν μαζί της την ώρα του εγκλήματος, θα πει πως μάλλον είναι του δολοφόνου.\nΜάλλον. Σωστά το θέσατε, γιατί θα μπορούσε να είναι της οποιασδήποτε από εμάς που θέλαμε να καπνίσουμε, αλλά η κυρία μας εμπόδισε.\nOne point για τη κυρία !!! Προσοχή !\nΠείτε μου κάτι κυρία Μιχαηλίδου, εσείς είστε ηθοποιός, έτσι δεν είναι ;\nΓνωρίζατε από πριν το θύμα ;\nΠροσωπικά όχι, αλλά την είχα συναντήσει μερικές φορές σε κάποιες πρεμιέρες κι όταν έμαθα για την οντισιόν του αγαπημένου μου έργου είπα να έρθω να την γνωρίσω κι από κοντά… Αλλά δυστυχώς αυτή η πρώτη μας συνάντηση ήταν κι η τελευταία.\nΞέρετε γιατί σας ρωτάω ; Έχω την εντύπωση πως δολοφόνος και θύμα ήταν γνωστοί από παλιά. Και πως αυτή την οντισιόν τη διοργάνωσε για να ανακαλύψει κάτι, ή να ξεμπροστιάσει κάποιον ή τέλος πάντων για να τελειώνει με κάποια υπόθεση.\nΠάντως αν υπονοείτε πως ήταν φίλη μου, τουλάχιστον με προσβάλλετε. Εγώ κύριε δεν κάνω παρέα με άτομα που ντύνονται άσχημα. Μπορεί να σας φαίνεται extreme αυτό που σας λέω, αλλά είναι η αλήθεια. Η εξωτερική μας όψη, είναι ο καθρέφτης της ψυχής μας.\nΈχω προσέξει πόσο κομψή κυρία είστε\nΜπορείτε να μου δείξετε παρακαλώ τι έχετε μέσα στη τσάντα σας ;\nΚανονικά νομίζω πως αυτό απαγορεύεται χωρίς εισαγγελέα και το δικηγόρο μου, αλλά επειδή δεν έχω να κρύψω τίποτε…. Ορίστε…\nΑδειάζει τη τσάντα της. Εκείνος παίρνει μια καρτ βιζίτ.\nΗΧΟΣ ΑΓΩΝΙΑΣ 9\nΑφού δεν την γνωρίζατε κυρία Μιχαηλίδου, πως βρίσκεται η προσωπική της κάρτα μέσα στη τσάντα σας ;\nΕεε…. Θα μου την έδωσε φαίνεται σε κείνο το πάρτυ που τη συνάντησα… Ξέρετε πόσες τέτοιες κάρτες έχω ;; Ουου… Η δουλειά μου είναι !\nΤώρα μπλοφάρει ή λέει αλήθεια ; Εδώ σε θέλω !\nΑυτό το κραγιόν δικό σας είναι ; (Της δείχνει το κραγιόν που έχει αφήσει στο γραφείο)\nΑ ναι ! Και το έψαχνα.\nΚάνει να το πάρει, εκείνος το βάζει στη τσέπη του.\nΘα σας το παραδώσω μόλις τελειώσω με τις έρευνες. Προς το παρόν μπορείτε να βάλετε κάποιο άλλο…\nΩ ! Ούτως ή άλλως, μου πάνε όλα τα χρώματα !\nΠεράστε δίπλα κυρία Μιχαηλίδου. Τελειώσαμε προς το παρόν.\nΠρος το παρόν ; Θα κρατήσει κι άλλο αυτή η ιστορία ;\nΔεν θα φύγει κανείς από εδώ μέσα, αν πρώτα δεν ανακαλύψω τον ένοχο…Ή τους ενόχους…\nΗ Ελένη σηκώνεται. Πριν φύγει γυρνά και τον κοιτάει\nΠάντως για αστυνομικός και μάλιστα…Γάτης, είστε στ’ αλήθεια γοητευτικός κύριος !\nΤώρα εσύ τη πίστεψες ; Τς τς τς\nΌταν ο υπαστυνόμος μένει μόνος, απευθύνεται πάλι στους θεατές.\nΑυτά είναι τα τυχερά της Υπηρεσίας, αλλά καμιά φορά και τα άτυχα. Για φανταστείτε ας πούμε η Μιχαηλίδου να είναι εγκληματίας και να με βρουν και μένα σφαγμένο, δίπλα στη μακαρίτισσα !!! Πλάκα κάνω φυσικά. Δεν έχω κανένα λόγο να πιστεύω πως αυτή η τόσο συμπαθής κυρία θα μπορούσε να κρύβει μια στυγνή δολοφόνο μέσα της…Και γιατί άλλωστε ; Αυτό είναι που με βασανίζει. Το κίνητρο : Σίγουρα δεν υπάρχει ληστεία κι έπειτα δεν θα τη σκότωναν με αυτό τον τρόπο. Μπαμ και κάτω που λένε.\nΤι καινούργιο μας είπε λοιπόν η κυρία που μόλις έφυγε ; Πρώτον πως το θύμα δεν κάπνιζε, ενώ όλες όσες πήραν μέρος στην οντισιόν ως τώρα, καπνίζουν. Κι αφού λοιπόν αυτές είναι στη λίστα με τις ύποπτες, άρα κι εσείς αν είστε καπνιστές ή κάτοχοι σπίρτων , μπορεί να είστε ο δολοφόνος ή …οι δολοφόνοι !\nΜας είπε ακόμη, κι αυτό είναι νομίζω πολύ σημαντικό, πως γνώριζε το θύμα. Την είχε ξαναδεί από κοντά. Αυτό για μένα καθιστά αυτή τη γοητευτική κυρία ύποπτη αφού σίγουρα ο δολοφόνος ήξερε για την οντισιόν.\nΆρα όσοι από εσάς δεν την είχατε δει ποτέ ζωγραφιστή τη σκηνοθέτη και δεν ξέρατε ούτε το όνομά της, θα πει πως μάλλον, -λέω μάλλον- είστε αθώοι. Ε δε μπορεί τόσα άτομα που έχει αυτή η αίθουσα νάναι όλα φονιάδες ! Του κερατά ! Μόνο στα βιβλία της Αγκάθα Κρίστι γίνονται αυτά ! (τους κοιτά πονηρά και τους λέει με διφορούμενο τρόπο) Αστειεύομαι ! Δεν γίνονται μόνο εκεί !!!!\nΚρυάδες ! Πέστους να ψάξουν στα κουτιά τους αν έχουν τη κάρτα της και τέλειωνε\nΜετά κατευθύνεται προς τα καμαρίνια και φωνάζει.\nΚυρία Αμερικάνου ! Ελάτε παρακαλώ, μην καθυστερούμε !\nΜπαίνει η Μαρία με σχεδόν κομμένη την ανάσα και καπνίζει.\nΚαθίστε. Βλέπω καπνίζετε και σεις.\nΜα…Μάλιστα. Απαγορεύεται ;\nΌχι κυρία μου, καπνίστε όσο θέλετε. Εσείς θα πεθάνετε από καρκίνο του πνεύμονος και…\nΗ Μαρία τον διακόπτει\nΌχι λάθος. Καρκίνο του δέρματος…\nΤι λέτε κυρία μου ; Το τσιγάρο προκαλεί καρκίνο στα πνευμόνια μας.\nΑαααα συγνώμη. Σας διόρθωσα γιατί νόμιζα πως επαναλαμβάνατε μια ατάκα από το «Γελώντας άγρια». Εκεί λέει «και θα πάθουμε όλοι καρκίνο του δέρματος»…Συγνώμη,\nΤόσο πολύ σας αρέσει αυτό το… «Γελώντας άγρια»;\nΕίναι ο σκοπός της ζωής μου να παίξω σ’ αυτό το έργο. Ήμουν σίγουρη πως είχα πάρει το ρόλο, αλλά…Μια ζωή άτυχη είμαι ! Δε το βάζω όμως κάτω, μπορεί κι άλλος σκηνοθέτης να θελήσει να τ’ ανεβάσει…\nΣας αρέσει το θέατρο κυρία Αμερικάνου ;\nΜου αρέσει το καλό θέατρο. Αυτό θέλω να το υπογραμμίσω. Αντιθέτως μισώ το κακό θέατρο.\nΚαι ποια είναι η διαφορά κατά την άποψή σας ανάμεσα στο κακό και στο καλό θέατρο;\nΗ ίδια με κείνη ανάμεσα σ’ ένα ξινισμένο γιαούρτι και σ’ ένα φρέσκο. Σα παράδειγμα το λέω…\nΜα είναι όλοι μουρλοί απόψε ;\nΑτυχές παράδειγμα. Το ξινισμένο γιαούρτι το μυρίζονται όλοι, το κακό θέατρο όμως; Ποιος ;\nΑν το μύριζαν όλοι το ξινισμένο γιαούρτι δεν θα πάθαιναν δηλητηριάσεις, δε θα έτρεχαν νυχτιάτικα στη τουαλέτα να πάνε με το συμπάθιο για την ανάγκη τους, δε θα γέμιζαν τα νεκροταφεία με πτώματα που πέθαναν από ξινισμένο γιαούρτι, κι ούτε θα κινδύνευε η υφήλιος με εξαφανισμό μόνο και μόνο γιατί μερικοί τσομπάνηδες μπορεί νάναι απατεώνες και κερδοσκόποι…\nΟ Γάτης έχει μείνει άφωνος.\nΌλα αυτά…από το ξινισμένο γιαούρτι ;\nΜεταφορικά μιλούσα. Τέτοιες όμως συμφορές στη ψυχή μπορεί να προκαλέσει το κακό θέατρο….\nΘέλετε να με ρωτήσετε κάτι άλλο ή να πηγαίνω ;\nΌχι μισό λεπτό κυρία Αμερικάνου. Βρίσκω πολύ ενδιαφέροντα τα όσα μου λέτε και θάθελα να συνεχίσουμε τη κουβεντούλα μας, αν δε σας πειράζει.\nΑφού μπορώ και καπνίζω, δεν με πειράζει τίποτε. Ούτως ή άλλως δεν έχω κάτι καλύτερο να κάνω απόψε.\nΖείτε μόνη ;\nΜΑΡΙΑ (χαμογελώντας του)\nΑυτό είναι πρόταση ;\nΜα τι λέτε ; Είναι στα πλαίσια της κουβέντας μας.\nΕλάτε να το διαπιστώσετε κύριε υπαστυνόμε…\nΜε τη πρώτη ευκαιρία θα στείλω ένα περιπολικό εκεί !\nΕκείνη τον κοιτάει απορημένη.\nΔεν έχετε χιούμορ ! Ούτε που γελάσατε με το ξινισμένο γιαούρτι πριν…\nΝόμιζα πως σοβαρολογούσατε …\nΦυσικά σοβαρολογούσα. Αυτό όμως δεν θα έπρεπε να σας εμποδίσει να γελάσετε. Γελάτε μόνο με ανέκδοτα κύριε Υπαστυνόμε ;\nΕίστε ένας έξυπνος άνθρωπος.\nΠου δεν πρόλαβε όμως να πάρει τον αγαπημένο του ρόλο….\nΚαι…ποιο χρώμα προτιμάτε κυρία Αμερικάνου ;\nΆσχετο… Το πορτοκαλί.\nΤο πορτοκαλί ;\nΜάλιστα. Είπα τίποτε κακό ;\nΌχι όχι…Απλά σας ερωτώ γιατί όταν βρήκαμε το θύμα, κρατούσε καλά σφιχτό αυτό !!!!\nΚαι τραβά απότομα από τη τσέπη του ένα κόκκινο κουμπί (κίτρινο στην Ευγενία, μαύρο στην Μαρία, πράσινο στην Ελένη)\nΕκείνη το κοιτά και μετά κοιτά στα μάτια τον υπαστυνόμο.\nΒλέπω πως δεν παίζατε τόση ώρα…\nΚαι τι μας πέρασες κυρά μου ; Ελληνική αστυνομία είπαμε !\nΚι ούτε σας άρεσε η κουβέντα μου. Ψέματα είπατε !\nΣας λείπει κανένα τέτοιο κουμπί κυρία Αμερικάνου ;\nΒλέπετε πουθενά κόκκινα κουμπιά πάνω μου κύριε Υπαστυνόμε ;\nΗ Μαρία τον διακόπτει.\nΠως με θεωρείτε ένοχη ; Αυτό νομίζω, αν θέλετε να μάθετε την άποψή μου. Αλλά εσείς κάνετε τη δουλειά σας. Εγώ έμεινα χωρίς δουλειά. Εσάς ο μισθός σας πέφτει κάθε μήνα. Δε σας κυνηγάνε οι Τράπεζες, πάτε σε γυμναστήριο για να διατηρήσετε το σώμα σας, εγώ περπατάω γιατί δεν έχω λεφτά για εισιτήρια, δεν χρωστάτε εσείς στο μπακάλη, ούτε στον ψιλικατζή τα τσιγάρα σας !!!\nΑ…τώρα εξηγείται που η εμμονή της με το ξινισμένο γιαούρτι.\nΚαι με ποιο τρόπο ήρθατε απόψε στην οντισιόν, κυρία Αμερικάνου ;\nΣας το είπα πριν : Με τα πόδια. Δεν έχω – λε-φτά ! Είμαι ηθοποιός εγώ !\nΜ’ αυτή τη βροχή ;\nΜΑΡΙΑ (κοφτά και θυμωμένα)\nΝαι, είμαι ρομαντική. Είναι έγκλημα ;\nΣας ευχαριστώ για τη βοήθειά σας κυρία μου. Περάστε με τις υπόλοιπες συναδέλφους σας. Νομίζω πως το μυστήριο οδηγείται σιγά σιγά στη λύση του.\nΩραία. Γιατί έχω πεθάνει της πείνας. Θέλω να πάω σπίτι μου.\nΌπου θα φάτε γιαούρτι, φαντάζομαι\nΗ Μαρία που κατευθυνόταν προς τη πόρτα, σταματά και τον κοιτά καχύποπτα.\nΠου το ξέρετε ; Με παρακολουθείτε ; Αυτό απαγορεύεται !\nΩωω ! Μια υπόθεση έκανα κυρία μου ! Για να έχετε μια τόσο ωραία κορμοστασιά, θα πει πως προσέχετε τη δίαιτά σας.\nΝομίζω πως τώρα με προσβάλλετε… Πάω από κει, να κλάψω…\nΦεύγει. Ο Γάτης γυρνά απότομα στο κόσμο.\nΒλέπετε λοιπόν ; Πέστε μου εσείς, αν μια τέτοια συμπεριφορά προς αστυνομικό όργανο, δεν θεωρείται ύποπτη… Αν δε συμφωνούσα μαζί της για το ξινισμένο γιαούρτι, μπορεί να μ’ έκανε κομματάκια ! … Ή μήπως όχι ; Μήπως τελικά αυτή η συμπεριφορά να είναι η πιο αυθόρμητη, η πιο ειλικρινής, η αψεγάδιαστη ! Αν η κυρία δεν έχει να κρύψει τίποτε, τότε απλά έχει μια…αλλόκοτη συμπεριφορά. Ή τουλάχιστον, εγώ τη βρίσκω αλλόκοτη…Ή μπορεί να τη βρίσκετε κι εσείς, ή να βρίσκετε αλλόκοτη τη δική μου, που αντί να σας ανακρίνω έναν έναν, κάθομαι και σας εκμυστηρεύομαι τις εξελίξεις της έρευνας. Όπως πριν, παραδείγματος χάρη …. (Με ύφος σαδιστικού μυστηρίου) Ο δολοφόνος πάνω στη πάλη, έχασε ένα κόκκινο κουμπί … Αν έχετε άλλου χρώματος κουμπιά στα ρούχα σας, ή δεν έχετε καθόλου όπως η κυρία Αμερικάνου, τότε είστε αθώοι…. Έχετε ;\nΜΟΥΣΙΚΗ 11 ΠΟΥ ΤΟΝ ΣΥΝΟΔΕΥΕΙ ΚΑΘΩΣ ΜΙΛΑΕΙ\nΑς παίξουμε τώρα ένα παιχνιδάκι να χαλαρώσουμε όλοι μας…\nΌσοι ήρθατε με λεωφορείο, να σηκώσετε τα χέρια ! (Μετράει άτομα)… Ωραία ! Κι όσοι ήρθατε με τραίνο επίσης (Μετράει και πάλι)…Μμμμ… Θα μπορούσαμε να τα πηγαίναμε καλύτερα… Τώρα για να δούμε πόσοι είναι αυτοί που ευθύνονται για τη κακή κατάσταση των πνευμόνων μας…Παρακαλώ να σηκώσουν το χέρι όσοι ήρθαν με το ιδιωτικό τους αμάξι… (Μετράει) Μάλιστα…. Και με τα πόδια ; Κανείς ; Μόνο η κυρία Αμερικάνου ; Να λέει αλήθεια, ή με δουλεύει ;\nΜάλιστα κύριοι ! Ξέρετε τι άλλο βρήκα στο πάτωμα δίπλα στα σπίρτα ; Αυτό ! (και βγάζει από τη τσέπη του το εισιτήριο από ένα λεωφορείο – Το ίδιο στην Ευγενία – απόδειξη μετρό στην Αμερικάνου – απόδειξη πάρκιν στην Ελένη)\nΑυτό είναι ένα ακόμα βήμα για τη σύλληψη του δράστη, ή των δραστών. Ο δολοφόνος ήρθε με το λεωφορείο !!! Καλά πάμε …. Για να δούμε τι έχει να μας πει τώρα η επόμενη κυρία, ή κυρία…\nΗ Ευγενία εν τω μεταξύ έχει μπει στο γραφείο, αλλά ο Γάτης, απασχολημένος με τον κόσμο δεν την έχει ακούσει.\nΠασπαλά. Ευγενία Πασπαλά.\nΔε πρόλαβα να σας καλέσω κυρία μου…\nΜου είπε η προηγούμενη κυρία να περάσω κι έτσι…Κακό έκανα ε ;\nΗ Ευγενία μοιάζει στο κόσμο της.\nΔε τη σκότωσα εγώ κύριε αστυφύλακα…Σας τ’ ορκίζομαι, δεν τη σκότωσα εγώ.\nΜα δεν είπα κάτι τέτοιο κυρία μου.\nΠάλι σε μένα θα τα φορτώσουν, το ξέρω, είμαι γκαντέμα. Μόλις πάω να μπω στον ίσιο δρόμο, κάτι στραβώνει και…\nΈχετε προβλήματα με τις Αρχές ;\nΜε το σηκώτι μου…\nΕίμαι να… Πίνω λίγο παραπάνω. Όταν στρεσάρομαι.. Και το τελευταίο καιρό στρεσάρομαι συνέχεια. Όλο λέω να το κόψω κι όλο κάτι γίνεται όπως απόψε, και το ρίχνω στο πιοτό. Πίνω γιατί έχω αδυναμίες κύριε αστυφύλακα. Είμαι ηθοποιός κι είμαι πολύ ευαίσθητη στις δυνατές φωνές…\nΔεν είμαι αστυφύλακας κυρία Πασπαλά, αλλά τέλος πάντων. Τι εννοείτε «δυνατές φωνές».\nΣτους θορύβους του κόσμου. Όχι απαραίτητα στους ήχους που βγάζει το ανθρώπινο λαρύγγι, αλλά σε κείνους που βγάζει η χυδαιότητα και η βία…\nΕκείνοι οι θόρυβοι είναι οι τρομακτικοί. Μου σπάνε τα τύμπανα. Όταν βλέπω τον ευτελισμό της τέχνης, τη καταρράκωση των αξιών, τη διακωμόδιση κάθε τι του σοβαρού και ωραίου…\nΠίνετε από μικρή ;\nΑπό τότε που πρωτοάκουσα αυτούς τους θορύβους… (τον κοιτά στα μάτια).. Δηλαδή από τότε που ανακάλυψα πως αγαπώ τη τέχνη… (Παύση) Μάλλον από πάντα…\nΚαλό θα ήταν να το ελλατώσετε…\nΩ, όταν είμαι στο θέατρο, πάνω στο σανίδι σας διαβεβαιώνω πως δεν πίνω ούτε σταγόνα.. Αλλά όλα και συμβαίνει κάτι τη τελευταία στιγμή και το κρασί είναι η μόνη διέξοδός μου…\nΕΥΓΕΝΙΑ (γελώντας νευρικά)\nΤι μέσον χρησιμοποιήσατε για να έρθετε απόψε κυρία Πασπαλά ;\n(Στη περίπτωση που η Ευγενία θα είναι ένοχη, ο Γάτης γυρνά και κοιτά τον κόσμο με νόημα)\nΩραία… Γνωρίζατε από πριν το θύμα ;\nΌλη η Αθήνα την ήξερε. Είχε μια μανία να κάνει λέει «πρωτότυπα» έργα. Μια φορά έκανε την Ορέστεια συναυλία ραπ και από κει και πέρα έπαιρνε όλα τα έργα και…πώς να το πω ; – τα διέλυε και τα ξανάφτιαχνε όπως της κάπνιζε.\nΕσείς όμως δεν καπνίζετε….\nΦυσικά και καπνίζω… Δεν εννοούσα αυτό…\nΜάλιστα καπνίζετε και αρκετά νευρικά.\nΠως το ξέρετε ;\nΣας παρατήρησα σε ένα βιντεάκι που είχε τραβήξει το θύμα καθώς ήσασταν στα καμαρίνια.\nΜας παρακολουθούσε δηλαδή ! Τόξερα πως δεν είναι στα καλά της.\nΈπαιρνε τίποτε χάπια ;\nΑυτό δε το ξέρω\nΕσείς παίρνετε ;\nΕΥΓΕΝΙΑ (Παύση. Χαμηλώνει το κεφάλι)\nΑν δεν πάρω χάπι, δε με παίρνει ο ύπνος… Ακούω εκείνους τους θορύβους…\nΤι χρώμα είναι τα χάπια που παίρνετε κυρία Πασπαλά ;\nΚίτρινα, γιατί ; (Θα πει άσπρο στη βραδιά της Ελένης, πράσινο στης Μαρίας και μπλε στη δική της)\nΓυρνά απότομα στο κόσμο.\nΠοιος από εσάς κύριοι έχει επάνω του κίτρινα χάπια ;\nΜετά γυρνά προς την Ευγενία και σκύβει πάνω της. Της μιλάει ήσυχα.\nΓιατί βρέθηκε ένα κουτάκι με κίτρινα χάπια στο πάτωμα !\nΔεν έχω καμιά σχέση μ’ αυτό το έγκλημα, γιατί δε με πιστεύετε ;\nΠοιος σας είπε πως δεν σας πιστεύω ; Μισό λεπτό περιμένετε…\nΠηγαίνει προς τα καμαρίνια και φωνάζει τις άλλες.\nΠαρακαλώ κυρίες μου, μπορείτε να έρθετε ;\nΜπαίνουν η Μαρία, η Γιάννα και η Ελένη. Είναι τρομοκρατημένες. Στέκονται σχεδόν σε μια σειρά. Ο Γάτης πηγαινοέρχεται μπροστά τους.\nΓΑΤΗΣ (απότομα στη Μαρία)\nΤι χρώμα είναι τα χάπια που παίρνετε ;\nΓΑΤΗΣ (στην Ελένη)\nΚι εσείς ;\nΓΑΤΗΣ (στην Γιάννα)\nΟ Γάτης γυρνά προς το κοινό.\nΈχετε τίποτε κλειδιά επάνω σας κυρία Αμερικάνου ;\nΜάλιστα. Του σπιτιού μου. Γιατί ;\nΌχι, δεν λέω τέτοια κλειδιά. (Κατευθύνεται στο κλειστό με λουκέτο κουτί)\nΛέω τέτοια ! Που ανοίγουν λουκέτα.\nΟύτε εγώ κύριε αστυφύλακα. Νά ! Ψάξτε !\nΚαι ανοίγει τη τσάντα της, απ’ όπου πέφτουν πολλά κουτιά με φάρμακα, που γρήγορα η Ευγενία σκύβει και τα μαζεύει.\nΔεν έχω τέτοια κλειδιά ! Θα υποστώ σωματική έρευνα ;\nΌχι όχι… Μη με κοιτάτε έτσι ! Τα κλειδιά του σπιτιού μου έχω κι εγώ μόνο.\nΟ Γάτης γυρνά απότομα στην Ελένη\nΜΟΥΣΙΚΗ ΑΓΩΝΙΑΣ 12 (ΣΥΝΟΔΕΥΕΙ ΟΛΗ ΤΗ ΤΙΡΑΝΤΑ)\nΚυρία Μιχαηλίδου, αυτό το κραγιόν σας, λέω να σας το επιστρέψω\nΚάνει να της δίνει το κραγιόν, η Ελένη πάει να το πάρει αλλά εκείνος το κρατά σφιχτά.\n…Αλλά υπό έναν όρο : Να το φορέσετε !\nΕυχαρίστως κύριε Γάτη μου. Αν θελήσετε κάποια στιγμή να μου κάνετε το τραπέζι, σας υπόσχομαι πως θα φοράω αυτό το κραγιόν !\nΤώρα κυρία Μιχαηλίδου ! Θα ήθελα να το φορέσετε τώρα !\nΕΛΕΝΗ (μπερδεύει τα λόγια της)\nΜα… Δε νομίζω πως ταιριάζει αυτή τη στιγμή στα χρώματά μου και….\nΓΑΤΗΣ (Απότομα στη Γιάννα)\nΘέλετε να δοκιμάσετε λίγο από το γλυκό αυτό κυρία μου ; Φαίνεται πεντανόστιμο…\nΕυχαριστώ. Δεν πεινάω.\nΣας είπα, δεν πεινάω…. !!!\nΚυρία Αμερικάνου μήπως σας βρίσκεται μια καραμέλα ;\nΗ Μαρία ενστικτωδώς ψάχνει στη τσάντα της.\nΛυπάμαι…όχι…Μου τέλειωσαν όλες…\nΣας τέλειωσαν ή μπερδεύτηκαν με τούτες εδώ ; (και της δείχνει το μπολ με τις καραμέλες μέντα)\nΜπορεί…Δεν …δεν θυμάμαι.. Είμαι πολύ ταραγμένη τώρα….\nΠάντως αν θέλετε, μπορώ να σας προσφέρω μία… Η ιδιοκτήτριά τους είναι τώρα στο νεκροτομείο !\nΕυχαριστώ…Δεν…Δεν θα πάρω…\nΤότε να πιούμε ένα κρασάκι ακόμα να πάνε κάτω τα φαρμάκια.\nΔίνει στην Ευγενία το κρασί της σκηνοθέτιδας\nΟρίστε κυρία μου ! Πρώτη εσείς και στην υγειά μας ! Άσπρο πάτο !\nΗ Ευγενία κοιτάζει το ποτήρι.\nΜ’ έχει πιάσει το στομάχι μου… Αισθάνομαι πως θ’ αρρωστήσω αν πιω μια γουλιά ακόμα.\nΏστε λοιπόν καμιά σας δεν καταδέχεται τα κεράσματά μου ! Μάλιστα !\nΑπομακρύνεται και στέκεται σε τέτοιο σημείο ώστε να βλέπει και τους θεατές και τις ηθοποιούς.\nΓιατί σύμφωνα με τα αποτελέσματα που έχουμε ως τώρα, το θύμα δηλητηριάστηκε, αλλά… ας κάνω μια ερώτηση και σε σας (που δεν έχω κάνει ως τώρα). Πού δουλεύετε ; Υπάρχει ας πούμε κανένας από εσάς να δουλεύει σε κατάστημα με παιχνίδια ; Ας σηκώσει το χέρι του… Έχουμε κανένα ή καμία πυροτεχνουργό ανάμεσά μας ; …Πολύ καλά… Υπάρχει άραγε κανένας γιατρός ή νοσοκόμος ; Ή κανείς να δουλεύει σε Βιοτεχνία με υαλικά ; … Και πόσοι από σας δουλεύουν σε σουπερμάρκετ ; (πυροτεχνήματα για τη Μαρία, Ιατρικά επαγγέλματα για την Ελένη και Υαλουργείο για την Ευγενία).\nΕδώ πρέπει να υπάρχουν μόνο τρεις θεατές που θα σηκώσουν το χέρι.\nΟ Γάτης κατεβαίνει στο κοινό.\nΞέρετε τι ουσία βρήκαμε κυρίες και κύριοι στο αίμα του θύματος ; … Ποντικοφάρμακο !!!! (ΗΧΟΣ 10) Μάλιστα. Ποντικοφάρμακο. Αυτό το κοινό, που πουλάνε όλα τα ΣΟΥΠΕΡΜΑΡΚΕΤ !!!! Μπορείτε παρακαλώ εσείς οι τρεις να έρθετε μαζί μου ;\nΓΑΤΗΣ (βερσιόν Ελένης)\nΞέρετε τι ουσία βρήκαμε κυρίες και κύριοι στο αίμα του θύματος ; …\nΑρσενικό !!!! Μάλιστα. Αρσενικό. Ένα κλασσικό δηλητήριο που μπορεί να βρεθεί σε όλα τα ΦΑΡΜΑΚΕΙΑ !!!! Μπορείτε παρακαλώ εσείς οι τρεις να έρθετε μαζί μου ;\nΓΑΤΗΣ (βερσιόν Μαρίας)\nΘάλλιο !!!! Μάλιστα. Θάλλιο. Ουσία που φυσικά δεν γνωρίζουμε όλοι μας, αλλά την ξέρουν καλά οι ΠΥΡΟΤΕΧΝΟΥΡΓΟΙ αφού τη χρησιμοποιούν για να κάνουν τα πυροτεχνήματα!!!! Ενοίωται και στο στομάχι των άλλων…\nΜπορείτε παρακαλώ εσείς οι τρεις να έρθετε μαζί μου ;\nΓΑΤΗΣ (Βερσιόν Ευγενίας)\nΞέρετε τι ουσία βρήκαμε κυρίες και κύριοι στο αίμα του θύματος ; … Γυαλί !!!! Μάλιστα. Καλά τριμμένο γυαλί αδιάφανο. Αυτό το κοινό, που πουλάνε όλα τα ΥΑΛΟΥΡΓΕΙΑ !!!! Μπορείτε παρακαλώ εσείς οι τρεις να έρθετε μαζί μου ;\nΠαίρνει τους τρεις θεατές και τους οδηγεί στη σκηνή. Απευθύνεται στο κοινό.\nΓΑΤΗΣ (επίσημα) (ΜΟΥΣΙΚΗ 13)\nΚύριοι. Έχω βάσιμες υποψίες και ενδείξεις, πως ένας από αυτούς τους κυρίους, (ή δύο) έχει συμβάλλει να χάσουμε αυτή τη λαμπρή ανερχόμενη καλλιτέχνιδα από ανάμεσά μας. Την γνώριζαν και οι τρεις κι ήρθαν από νωρίς σ’ αυτή την οντισιόν. Είναι καπνιστές και πάνω τους βρέθηκαν σπίρτα! Δουλεύουν σε σούπερμάρκετ άρα έχουν πρόσβαση όχι μόνο στα ζυμαρικά, αλλά…και στα ποντικοφάρμακα. Και ένας τους, είναι κάτοχος του μαγικού κλειδιού, που ανοίγει αυτό το μυστήριο κουτί !\n(Ο Γάτης ζητά από τους τρεις, να δοκιμάσουν ένας ένας τη κλειδαριά. Το κουτί ανοίγει. Ο Γάτης περνά χειροπέδες στον δολοφόνο. Ο Γάτης παίρνει το κόκκινο σημειωματάριο απ’ το κουτί)\nΠέστε με μου σας παρακαλώ : Γιατί σκοτώσατε αυτή την άμοιρη γυναίκα ;\nΟ θεατής ή θα απαντήσει πως είναι αθώος, ή θα σκεφτεί κάτι αστείο ίσως ν’ απαντήσει εκείνη τη στιγμή, ή δεν θα μιλήσει καθόλου. Σε κάθε περίπτωση, ο ηθοποιός που ενσαρκώνει το Γάτη πρέπει να ‘ναι έτοιμος με απαντήσεις όπως : «Καταλαβαίνω, οι ένοχη σιωπή που λένε», ή «Δεν με πείθει και τόσο η άποψή σας, αλλά θα δούμε» ή «Όταν υπάρχει ένα θύμα, δεν μπορεί να είμαστε όλοι αθώοι κύριε !»\nΑπευθύνεται στις ηθοποιούς που περιμένουν στη σκηνή.\nΚυρίες μου δεχθείτε τη συγνώμη μου για τη ταλαιπωρία. Βέβαια ακόμα δεν κατάλαβα το λόγο που έγινε αυτό το έγκλημα. Θέλω να πω, αφού αυτός που μόλις έπιασα, δεν δείχνει να έχει κάποιο εμφανές κίνητρο… Γιατί να σκοτώσει μια σκηνοθέτιδα άραγε ; Και πριν χωριστούμε, μήπως καμιά από σας έχει ιδέα τι ήθελε να πει το θύμα όταν έγραφε αυτή εδώ τη φράση ;\nΑνοίγει και διαβάζει από το σημειωματάριο.\n«Γελώντας άγρια : Φαινομενική κωμωδία για ψυχωτικά άτομα. Σύγχρονη πιασάρικη σαχλαμάρα. Καλά θα έκανα να απευθυνόμουν σε ένα τρελλοκομείο για πρωταγωνιστές. Ήδη αυτές που είδα δεν πρέπει να στέκουν στα καλά τους. Στο άριστα το 10 η Αμερικάνου είναι πρώτη υστερία. Η Πασπαλά στη κατάθλιψη. Ο εγωκεντρισμός της Μιχαηλίδου είναι απίστευτος, όπως και οι μανίες της Πετρουτσά. Όλα αυτά είναι επικίνδυνα γιατί αυτά τα άτομα δε στέκουν στα καλά τους, αλλά μου κάνουν για το ρόλο. Στο τέλος αυτής της οντισιόν, μια απ’ αυτές θα κληθεί να παίξει τη πραγματική ζωή της στο σανίδι κι αυτή θα νομίζει πως είναι καλή ηθοποιός κι ερμηνεύει…Άνθρωποι-μηδενικά που όμως θα κάνουν καλό στη τσέπη και στ’ όνομά μου»\nΚαταλαβαίνετε τίποτε απ’ όλα αυτά ;\nΆκου να με πει «εγωκεντρική» ! Καλά έπαθε ! Δε σκάω !\nΜας έβρισε κι από πάνω. Δε φτάνει που έγινα μούσκεμα νάρθω με τα πόδια στην οντισιόν, μας έβρισε κι από πάνω.\nΕσείς επιμένετε πως ήρθατε με τα πόδια. Σωστά κυρία Αμερικάνου ;\nΚαι βέβαια ! Μπορείτε να αποδείξετε το αντίθετο ;\nΚύριε αστυφύλακα, να πάμε σπίτια μας ; Κάνατε τη δουλειά σας, ας πάμε να ξεκουραστούμε κι εμείς. Δε με βλέπετε ; Τρέμω ολόκληρη…\nΠάει ο ρόλος…Τσάμπα ήρθαμε !\nΝαι κυρίες μου, μπορείτε να φύγετε, είστε ελεύθερες…\nΝα πάρουμε τα πράγματά μας….Βρέχει ακόμα ;\nΝομίζω πως τώρα βρέχει πιο πολύ.\nΑχου, έχει καμιά σας ομπρέλα ; Πάει το μαλλί.\nΦεύγουν στα καμαρίνια. Μουσική μυστηρίου 14.\nΕμένα κάτι δε μου κολλάει σ’ αυτή την ιστορία. Έπιασες έναν άνθρωπο με βάση τα στοιχεία και τις πληροφορίες που είχες, πως έκανε το έγκλημα. Αλλά δε ξέρεις το γιατί.\nΑυτός το έκανε ! Φαίνεται στα μάτια του.\nΔεν έχει καμιά απολύτως σχέση με το θέατρο. Άκουσες πού δουλεύει ;\nΠροφανώς κάνει μια άλλη δουλειά, κι είναι ηθοποιός για το βίτσιο του…\nΤι μας λες χριστιανέ μου ; Πας να μας τρελάνεις ;\nΘα μπορούσε όμως να έχει σχέση προσωπική με την ίδια…\nΘα μπορούσε… Αλλά μήπως σου ξέφυγε κάτι ;\nΓιατί άραγε το θύμα να κινηματογράφησε αυτά τα 4 πρόσωπα ;\nΈλα ντέ ! Ξαναρωτάω ! Μήπως σου ξέφυγε κάτι ;\nΌμως πάνω του βρέθηκαν όλα τα στοιχεία και το κυριότερο, βρέθηκε το σωστό κλειδί ! Εκτός αν…\nΑν ; ; ;\nΑν κάποιος του το φόρτωσε !\nΕπιτέλους μ’ άκουσες !\nΜήπως μας ξέφυγε κάτι ;\nΞαναβάζει τη ταινία. Κάπου στη μέση τη σταματάει. Τα μάτια του λάμπουν.\nΤρίβει τα χέρια του.\nΣε λίγα λεπτά θα φωτιστούν όλα !!!\nΕλευθέρωσε πρώτο τον άνθρωπο μη γίνουμε τελείως ρεζίλι !\nΕίστε ελεύθερος κύριε ! Παραλίγο να σας καταδικάσω άδικα –το παραδέχομαι- αφού το σωστό κλειδί βρέθηκε στη κατοχή σας !!! Όμως τώρα πια, είμαι σίγουρος πως κάποιος το έβαλε στα προσωπικά σας είδη, για να σας ενοχοποιήσει ! Μείνετε εδώ μαζί μου ! Θα τελειώσουμε γρήγορα !\nΒγαίνουν οι 4 ηθοποιοί κρατώντας τα πράγματά τους. Χαιρετάνε και πάνε να κατέβουν από τη σκηνή.\nΜια στιγμή παρακαλώ…. Δεν είναι κομψό για ένα κύριο σαν και μένα ν’ αφήσει να φύγουν μ’ αυτή τη θεομηνία τέσσερις κυρίες σαν εσάς ! Αφήστε με τουλάχιστον να σας βοηθήσω με τα πανωφόρια σας !\nΤαυτόχρονα αρχίζει να τις βοηθά να ντυθούν. Τελευταία σε αυτή τη βερσιόν, αφήνει τη Γιάννα. Μόλις εκείνη φοράει την καμπαρντίνα της, εκείνος βλέπει πως της λείπει ένα κουμπί.\nΓΑΤΗΣ (Αυστηρά και επίσημα)\nΠού είναι το κουμπί σας κυρία Πετρουτσά ; Μήπως είναι αυτό ; ; ; (Και βγάζει το κουμπί που βρήκε στο θύμα από τη τσέπη του)\nΟι άλλες απομακρύνονται λίγο τρομαγμένες.\nΤόκανα για σας….Τόκανα για όλους μας. …,Όλους όσους αγαπάμε την αγνή τέχνη και δεν θέλουμε να τη κατακρεουργεί ο κάθε άσχετος ! Ναι το παραδέχομαι, έχω κάποια ψυχολογικά προβλήματα ! Αλλά όλοι έχουμε ! Μπας και νομίζετε πως εσείς είστε καλά ; Δεν ήθελα να τη σκοτώσω στην αρχή ! Ήθελα να της δώσω ένα μάθημα να πάει στο νοσοκομείο για μια καλή πλύση στομάχου ! Να μάθει να πιάνει έργα ζωής και να τα κάνει κουρέλια ! Τη ζωή μου πήγε να κοροϊδέψει ; Γιατί μέσα σ’ αυτό το έργο είναι η ζωή μου ! Για μένα λέει ο συγγραφέας ! Για τη μοναχική γυναίκα που φοράει το πρωί τη μάσκα της και βγαίνει σ’ αυτό τον κόσμο των αντρών ! Θάπρεπε να ντρέπεται που ήταν κι αυτή γυναίκα ! (Στο Γάτη) Ξέρεις πόσα χρόνια παιδεύομαι για ν’ ανέβω ; Όχι δεν ξέρεις ! Όπως αυτός αθώος άνθρωπος που έπιασες για συνεργό μου, έτσι κι εγώ ! Αθώος ναι ! (Στο Γάτη) Σε άκουσα πριν που τον κορόϊδευες γιατί δουλεύει και σε σουπερμάρκετ και κάνει και θέατρο ! Τον είπες βιτσιόζο ! Σε άκουσα ! (Άγρια) Φάε λίγο απ’ το γλυκό μου ! Είναι νόστιμο ! Έλα μη ντρέπεσαι, δοκίμασε να δεις τι παθαίνει όποιος με κοροϊδεύει ! Γιατί εγώ είμαι αθώα ! Τι με ενδιαφέρει αν πέθανε ; Απ’ το να σκοτώσει το έργο μου, καλύτερα που τη σκότωσα εγώ ! Και ξέρετε τι σας λέω ; Σας λέω αυτό που λέει κι η πρωταγωνίστρια του έργου που αυτή η καταραμένη δεν με άφησε να παίξω ! «Γελάω άγρια εν τω μέσω μιας αδυσώπητης θλίψης… Γελάω άγρια…Γελάω άγρια…ΧΑΧΑΧΑΧΑΧΑΧΧ»\nΤΟ ΚΟΥΤΙ ΜΕ ΤΟΝ ΥΠΟΤΙΘΕΜΕΝΟ ΕΝΟΧΟ ΠΡΕΠΕΙ ΝΑ ΕΧΕΙ ΑΡΙΘΜΟ ΜΕΧΡΙ ΤΟ 10 ΓΙΑ ΣΙΓΟΥΡΙΑ. ΠΡΕΠΕΙ ΝΑ ΞΕΡΟΥΜΕ ΠΟΙΟΣ ΤΟ ΠΗΡΕ ΚΑΙ ΠΟΥ ΚΑΘΗΣΕ, ΩΣΤΕ ΝΑ ΠΑΕΙ Η ΑΝΑΛΟΓΗ ΕΝΟΧΗ ΝΑ ΚΑΘΙΣΕΙ ΜΑΖΙ ΤΟΥ.\nΕΠΙΣΗΣ ΠΡΕΠΕΙ ΝΑ ΤΟ ΞΕΡΕΙ ΚΙ Ο ΓΑΤΗΣ.\nΟ ΓΑΤΗΣ ΠΡΙΝ ΜΠΕΙ ΣΤΗΝ ΑΙΘΟΥΣΑ ΘΑ ΞΕΡΕΙ ΤΟΝ ΑΚΡΙΒΗ ΑΡΙΘΜΌ ΤΩΝ ΚΟΥΤΩΝ ΚΑΙ ΑΝΑΛΟΓΑ ΘΑ ΒΓΑΖΕΙ ΠΑΝΤΑ ΑΘΩΟΥΣ ΤΟΥΣ 2 ΜΕ ΤΑ ΤΕΛΕΥΤΑΙΑ ΝΟΥΜΕΡΑ\nΟΤΑΝ ΕΤΟΙΜΑΖΟΝΤΑΙ ΤΑ ΚΟΥΤΙΑ ΕΤΟΙΜΑΖΟΝΤΑΙ ΑΝΑΠΟΔΑ: ΠΡΩΤΑ ΔΗΛΑΔΗ ΤΑ ΚΟΥΤΙΑ ΜΕ ΤΙΣ ΠΟΛΛΕΣ ΥΠΟΨΙΕΣ ΚΑΙ ΤΟ ΔΟΛΟΦΟΝΟ ΚΑΙ ΜΕΤΑ ΤΑ ΑΛΛΑ ΠΟΥ ΕΙΝΑΙ ΓΕΝΙΚΑ. ΩΣΤΕ ΑΝ ΕΡΘΟΥΝ ΛΙΓΟΤΕΡΟΙ ΘΕΑΤΕΣ ΑΠΟ 50 ΝΑ ΜΗΝ ΑΛΛΑΖΕΙ ΤΟ ΠΑΙΧΝΙΔΙ.\nMinimum ΘΕΑΤΩΝ : 10\nΤο δώρο μπορεί να είναι t-shirt με τον τίτλο του έργου, το κείμενο του «γελώντας άγρια», κάτι από τον Ακάση ή άλλα μαγαζιά\nΠΡΟΣΟΧΗ ΚΑΘΕ ΦΟΡΑ ΠΟΥ ΑΛΛΑΖΕΙ Ο ΔΟΛΟΦΟΝΟΣ, ΝΑ ΤΑΚΤΟΠΟΙΕΙΤΑΙ ΤΕΛΕΥΤΑΙΟ ΤΟ ΚΟΥΤΙ ΜΕ ΤΟ ΣΩΣΤΟ ΚΛΕΙΔΙ ΚΑΙ ΝΑ ΤΣΕΚΑΡΟΝΤΑΙ ΟΛΑ ΤΑ ΣΤΟΙΧΕΙΑ ΠΟΥ ΠΕΡΙΕΧΕΙ.\nΠΕΤΡΟΥΤΣΑ ΑΜΕΡΙΚΑΝΟΥ ΠΑΣΠΑΛΑ ΜΙΧΑΗΛΙΔΟΥ\n50 αγγελίες 50 αγγελίες 50 αγγελίες 50 αγγελίες\n50 κουκλάκια 50 κουκλάκια 50 κουκλάκια 50 κουκλάκια\n50καραμ. μέντα 50καραμ. μέντα 50καραμ. μέντα 50καραμ. μέντα\n43 σπιρτα 43 σπιρτα 43 σπιρτα 43 σπιρτα\n35 βίζιτ κάρτ 35 βίζιτ κάρτ 35 βίζιτ κάρτ 35 βίζιτ κάρτ\n20 λεωφορείου 20 λεωφορείου 20 τραίνου 20 πάρκιν\n5 τραίνου 5 τραίνου 5 λεωφορείου 5 τραίνου\n10 πάρκιν 10 πάρκιν 10 πάρκιν 10 λεωφορείου\n10κοκ. κουμπιά 10μαύρ. Κουμπ 10 κίτρινα κουμ 10πράσ κουμ.\n3 μαύρ. Κουμπ 3 κοκ. κουμπιά 3 κοκ. κουμπιά 3 κοκ. κουμπιά\n2 κίτρινα κουμπ. 2 κίτρινα κουμπ 2 πράσινα κουμ. 2 κίτρινα κουμ\n5 πράσινα κουμ. 5 πράσινα κουμ. 5 μαύρ. Κουμπ 5 μαύρ. Κουμπ\n7 κιτριν. χάπι 7 κόκκινο χάπι 7 μπλε χάπι 7 άσπρο χάπι\n1 κόκκινο χάπι 1 κιτριν. χάπι 1 άσπρο χάπι 1 μπλε χάπι\n1 άσπρο χάπι 1 μπλε χάπι 1 κιτριν. χάπι 1 κιτριν. χάπι\n1 μπλε χάπι 1 άσπρο χάπι 1 κόκκινο χάπι 1 κόκκινο χάπι\n3 ζυμαρικά 3 ένεση 3 γυαλιά 3 ένεση\n2 γυαλιά 2 ζυμαρικά 2 ζυμαρικά 2 ζυμαρικά\n2 ενεση 2 γυαλιά 2 ενεση 2 ενεση\n3 κλειδιά 3 κλειδιά 3 κλειδιά 3 κλειδιά\nΠΕΡΙΕΧΟΜΕΝΑ ΓΙΑ 50 ΚΟΥΤΙΑ ΣΕ ΚΑΘΕ ΠΑΡΑΣΤΑΣΗ\nΣΤΑ 10 ΠΡΩΤΑ, ΠΡΕΠΕΙ ΝΑΝΑΙ 3 ΜΕ ΤΑ ΚΛΕΙΔΙΑ, ΚΑΙ ΟΛΑ ΤΑ ΣΤΟΙΧΕΙΑ ΤΟΥ ΔΟΛΟΦΟΝΟΥ\nΚΑΙ ΟΠΩΣΔΗΠΟΤΕ ΟΙ ΑΡΙΘΜΟΙ 54 ΚΑΙ 55\nΠΟΥ ΠΕΡΙΕΧΟΥΝ ΜΟΝΟ ΤΑ ΠΡΩΤΑ ΚΟΙΝΑ ΣΕ ΟΛΟΥΣ\nΚατηγορίες 13:Αποσπάσματα κειμένωνΕτικέτες"ιωνικό θέατρο",Glam,πνευματική περιουσία,Ακάσης,Αντώνης Παπαδόπουλος,Αντώνησ Σιώπκας,Γκάζι,Κλοπή Πνευματικής Ιδιοκτησίας,Κομνάς,Μίχου,Μιχαηλίδου,Ο Εμπειρος της Βενετιας,Πασπαλά,αμερικάνου,κορυδαλλός,λογοκλοπήΣχολιάστε\nΠροηγούμενο Προηγούμενο άρθρο: To παλιό Χαμάμ της πόλης μας\nΕπόμενο Επόμενο άρθρο: Εκδήλωση για τον Νίκο Καββαδία


Πατούλης: «Δείχνει» περιφερειακή του σύμβουλο για σκάνδαλο με ενοικίαση ακινήτου της (φωτο) - Aftodioikisi.gr\n27 Σεπτεμβρίου 2020 - 16:46\nΣτην περιφερειακή σύμβουλο Ευγενία Μπαρμπαγιάννη επιρρίπτει τις ευθύνες η Π. Αττικής για προσπάθεια μίσθωσης ακινήτου της, για τη στέγαση της Υπηρεσίας Λαϊκών Αγορών\nΣυγκεκριμένα, όπως αναφέρει σε δήλωσή του ο αντιπεριφερειάρχης Οικονομικών και Πρόεδρος της Οικονομικής Επιτροπής Νίκος Πέππας: «Η πρόταση για το εν λόγω ακίνητο δεν ήταν εις γνώση της Οικονομικής Επιτροπής. Αποτέλεσε μία πρωτοβουλία της εταιρίας που προφανώς δεν έλαβε υπόψη της ή αγνόησε τους δεοντολογικούς κανόνες λειτουργίας ενός δημόσιου φορέα και τους μηχανισμούς ελέγχων για την πρόληψη τέτοιων φαινομένων».\nΤελικώς, όπως τονίζει στην ίδια δήλωση ο κ. Πέππας: Δεν τίθεται ζήτημα μίσθωσης του συγκεκριμένου ακινήτου αφού η εισήγηση της αρμόδιας επιτροπής καταλληλότητας που ελήφθη στις 25 Σεπτεμβρίου, είναι αρνητική.\nΝα σημειωθεί ότι το ακίνητο που βρίσκεται στο Αιγάλεω (Ιερά Οδός 197) ανήκει στο ΙΕΚ Data Type. Ιδιοκτήτρια του οποίου εμφανίζεται η κ. Μπαρμπαγιάννη.\nΜάλιστα, με απόφαση Πατούλη η κ. Μπαρμπαγιάννη -Αδαμοπούλου Ευγενία του Θωμά έχει αναλάβει εντεταλμένη σύμβουλος σε θέματα εγγραφής στο μητρώο της Περιφέρειας φορέων κοινωνικής φροντίδας της Διεύθυνσης Κοινωνικής Μέριμνας (Εθελοντισμού).\nΤο ερώτημα είναι, πλέον, αν θα παραμείνει στη θέση της. Γιατί αν δεν υπάρχουν συνέπειες, η ανακοίνωση Πατούλη -Πέππα, θα είναι για τα μάτια του κόσμου….\nTagsΕΝΟΙΚΙΑΣΗ ΑΚΙΝΗΤΟΥΕΥΓΕΝΙΑ ΜΠΑΡΜΠΑΓΙΑΝΝΗΙΔΙΟΚΤΗΤΡΙΑΙΕΚ Data TypeΠΑΤΟΥΛΗΣΠΕΡΙΦΕΡΕΙΑ ΑΤΤΙΚΗΣΣΚΑΝΔΑΛΟ\nΟΤΑ, ΠΕΡΙΦΕΡΕΙΕΣ, ΠΕΡΙΦΕΡΕΙΑ ΑΤΤΙΚΗΣ, ΣΚΑΝΔΑΛΟ, ΠΑΤΟΥΛΗΣ, ΙΔΙΟΚΤΗΤΡΙΑ, ΕΝΟΙΚΙΑΣΗ ΑΚΙΝΗΤΟΥ, ΕΥΓΕΝΙΑ ΜΠΑΡΜΠΑΓΙΑΝΝΗ, ΙΕΚ DATA TYPE


Βελτίωση θα παρουσιάσει ο καιρός την Πέμπτη, 9 Σεπτεμβρίου, και μόνο στα ηπειρωτικά θα σημειωθούν πρόσκαιρες τοπικές νεφώσεις και στα ορεινά της δυτικής Πελοποννήσου πιθανόν μπόρες. Οι άνεμοι θα φτάνουν στο Αιγαίο τοπικά τα 6 μποφόρ, ενώ η θερμοκρασία θα σημειώσει άνοδο, κυρίως στα ηπειρωτικά. Διάλεξε την περιοχή που θέλεις και δες τι καιρό θα κάνει....\nΓενικά αίθριος προβλέπεται ο καιρός και μόνο στα βόρεια του νομού θα υπάρχουν πρόσκαιρες τοπικές νεφώσεις.\nΟι άνεμοι θα είναι βόρειοι 3 με 4 και στα ανατολικά πρόσκαιρα 5 μποφόρ.\nΓενικά αίθριος θα είναι ο καιρός με τοπικές νεφώσεις τις απογευματινές ώρες στα γύρω ορεινά.\nΟι άνεμοι θα είναι μεταβλητοί ασθενείς.\nΓενικά αίθριος προβλέπεται ο καιρός με πρόσκαιρες τοπικές νεφώσεις το πρωί στις Σποράδες, την ανατολική Στερεά και την Εύβοια και το απόγευμα στα ορεινά.\nΟι άνεμοι θα πνέουν από βόρειες διευθύνσεις 3 με 4 μποφόρ και στα ανατολικά τοπικά θα φτάνουν τα 5 μποφόρ με βαθμιαία εξασθένηση.\nΗ θερμοκρασία θα κυμανθεί από 14 έως 33 βαθμούς Κελσίου.\nΑίθριος προβλέπεται ο καιρός και μόνο τις απογευματινές ώρες θα αναπτυχθούν τοπικές νεφώσεις.\nΟι άνεμοι θα είναι μεταβλητοί 3 με 4 μποφόρ και από το μεσημέρι νότιοι.\nΑρχικά αίθριος προβλέπεται ο καιρός, τις απογευματινές ώρες όμως στα ηπειρωτικά θα αναπτυχθούν τοπικές νεφώσεις και υπάρχει πιθανότητα στα ορεινά της δυτικής Πελοποννήσου να εκδηλωθούν πρόσκαιρες μπόρες.\nΟι άνεμοι θα είναι μεταβλητοί ασθενείς και τοπικά στο Ιόνιο βορειοδυτικοί 4 μποφόρ.\nΓενικά αίθριος θα είναι ο καιρός και μόνο στη βόρεια Κρήτη θα υπάρχουν πρόσκαιρες τοπικές νεφώσεις το πρωί.\nΟι άνεμοι θα είναι βόρειοι βορειοδυτικοί 4 με 6 μποφόρ με βαθμιαία εξασθένηση.\nΗ θερμοκρασία θα κυμανθεί από 21 έως 27 βαθμούς Κελσίου και στην Κρήτη έως 31 βαθμούς Κελσίου.


NEWS - ΜΗΔΙΚΗ ΣΕΡΡΩΝ\nΗ ΜΗΔΙΚΗ ΣΕΡΡΩΝ πληρώνει 10% παραπάνω στους παραγωγούς\nWednesday, 15/09/2021 by Admininstrator\nΗ ΜΗΔΙΚΗ ΣΕΡΡΩΝ Α.Ε. ανακοινώνει την αύξηση της τιμής αγοράς χλωρής μηδικής για τους παραγωγούς κατά την τρέχουσα καλλιεργητική περίοδο.\nΗ διοίκηση της εταιρίας, στο πλαίσιο της καλής συνεργασίας με τους Σερραίους παραγωγούς και συνδράμοντας στη στήριξη του αγροτικού εισοδήματος, αποφάσισε την αύξηση της τιμής αγοράς χλωρής μηδικής κατά 10%, για την παραγωγή του έτους 2021.\nΗ συγκεκριμένη αύξηση θα καταβληθεί αναδρομικά στους συμβεβλημένους παραγωγούς που ήδη έχουν πληρωθεί για το προϊόν που έχουν παραδώσει έως τις 31 Αυγούστου, ενώ η μηδική που θα παραληφθεί έως το τέλος του έτους, θα τιμολογείται με τη νέα, αυξημένη κατά 10%, τιμή.\nThursday, 22/07/2021 by Admininstrator\nTuesday, 08/06/2021 by Admininstrator\nΣε λειτουργία η ΜΗΔΙΚΗ ΣΕΡΡΩΝ Α.Ε., η σύγχρονη μονάδα αφύγρανσης & παραγωγής χορτοδεμάτων μηδικής\nSaturday, 17/04/2021 by admin\nΗ Μηδική Σερρών Α.Ε. με έδρα στο Αθλητικό Πάρκο Ομόνοιας θα είναι το μεγαλύτερο εργοστάσιο παραγωγής αφυδατωμένης μηδικής στην Ελλάδα, με παραγωγή άνω των 27.000 τόνων προϊόντος ανά έτος και με συμβεβλημένους παραγωγούς που θα καλλιεργούν 20.000 στρέμματα μηδικής. Η έναρξη λειτουργίας προγραμματίζεται για τον Μάρτιο του 2021.


Μπαρνιέ και Φον Ντερ Λάιεν: Συμφωνία μόνο με τον σεβασμό των κανόνων της Ε.Ε.\nΔημοσίευση: 04 Φεβρουαρίου 2020 14:40\nΟ Τζόνσον, νέος Σούπερμαν των ελεύθερων... αγοροπωλησιών - Εργατικό Κόμμα: Ο Τζόνσον έχασε την επαφή με την κοινή λογική\n«Το Λονδίνο ανακάλυψε ότι έχει μυς που δεν χρησιμοποιούσε εδώ και δεκαετίες. Το Ηνωμένο Βασίλειο θα γίνει ο ‘Σούπερμαν’ των ελεύθερων συναλλαγών. Θα βγάλει τα γυαλιά που φορούσε ο Κλαρκ Κεντ, θα πάει στον τηλεφωνικό θάλαμο και θα βγει με τον μανδύα του, όπως ο σούπερ πρωταθλητής» και «θα έχει το δικαίωμα, όπως όλοι λαοί της Γης, να αγοράζει και να πουλάει μαζί τους» τόνισε από το Γκρίνουιτς ο Βρετανός πρωθυπουργός Μπόρις Τζόνσον υποστηρίζοντας ότι «δεν θέλω να ακολουθήσω» τα σχέδια των Βρυξελλών και ότι μετά τις 25 Φεβρουαρίου θα διαπραγματευτεί μια συμφωνία «ολόκληρης της Βρετανίας, συμπεριλαμβανομένου και του Γιβραλτάρ» με την Ευρωπαϊκή Ένωση. Ο Τζόνσον μάλιστα απείλησε ότι θα προσφύγει στον Παγκόσμιο Οργανισμό Εμπορίου εάν οι Βρυξέλλες δεν δεχθούν να υπογράψουν με το Λονδίνο μια συμφωνία ανάλογη μ’ αυτή που έχουν υπογράψει με τον Καναδά ή την Αυστραλία.\nΟ Βρετανός “Σούπερμαν” προειδοποίησε ότι «δεν υπάρχει ανάγκη μιας συμφωνίας ελευθέρου εμπορίου που να βασίζεται στην αποδοχή των κανόνων της Ευρωπαϊκής Ένωσης σε ό,τι αφορά την πολιτική για τον ανταγωνισμό, τις επιδοτήσεις, την κοινωνική προστασία, το περιβάλλον ή οτιδήποτε παρόμοιο, όπως ακριβώς η Ευρωπαϊκή Ένωση δεν είναι υποχρεωμένη να αποδεχθεί τους κανόνες του Ηνωμένου Βασιλείου», εκτιμώντας ότι «θα αποκαταστήσουμε την πλήρη κυριαρχία μας στα σύνορά μας, στη μετανάστευση, στον ανταγωνισμό, στους κανόνες που αφορούν τις επιδοτήσεις, την τροφοδοσία, την προστασία των δεδομένων». Ο Τζόνσον προειδοποίησε επίσης ότι «είμαστε ξεκάθαροι. Η επιλογή δεν βρίσκεται ανάμεσα στη συμφωνία και τη μη συμφωνία”. “Έχουμε [ήδη] συμφωνία» συμπλήρωσε.\nΟι συναλλαγματικές αγορές απάντησαν στον Βρετανό “Σούπερμαν” με την πτώση της στερλίνας κατά 1,56% έναντι του δολαρίου και κατά 1,34% έναντι του ευρώ, ενώ το Εργατικό Κόμμα προειδοποίησε ότι «η ιδεολογία του Τζόνσον ανέτρεψε την κοινή λογική». Μια διαπίστωση που φαίνεται να επιβεβαιώνεται, δεδομένου ότι ο Τζόνσον θεωρεί ότι η χώρα του «δεν χρειάζεται αναγκαστικά μια συμφωνία στους τομείς της ασφάλειας και της εξωτερικής πολιτικής».\nΗ απάντηση από την άλλη πλευρά της Μάγχης ήταν σε χαμηλότερους τόνους, αλλά το ίδιο κατηγορηματική. «Είμαστε έτοιμοι να προτείνουμε μια πολύ φιλόδοξη εμπορική συμφωνία (...), που θα έχει ως στόχο την εξάλειψη των δασμών και των ποσοστώσεων επί των ανταλλασσόμενων προϊόντων, μια πρόταση που δεν έχει γίνει ποτέ από την Ε.Ε. προς εταίρους της» τόνισε ο Ευρωπαίος διαπραγματευτής Μισέλ Μπαρνιέ, προειδοποιώντας το Λονδίνο ότι το επίμαχο θέμα της αλιείας εγκυμονεί «κινδύνους σοβαρότερης ρήξης» και πως «η διευθέτηση της αλιείας είναι αδιαχώριστη από την επίτευξη της εμπορικής συμφωνίας». Η πρόεδρος της Ευρωπαϊκής Επιτροπής Ούρσουλα Φον Ντερ Λάιεν προειδοποίησε τον Τζόνσον ότι το επίπεδο πρόσβασης του Ηνωμένου Βασιλείου στην ενιαία ευρωπαϊκή αγορά εξαρτάται από το επίπεδο ευθυγράμμισης με τους κοινοτικούς κανόνες.\nΗ οργάνωση Ισλαμικό Κράτος ανέλαβε την ευθύνη για την επίθεση με μαχαίρι στο νότιο Λονδίνο, όμως δεν έδωσε αποδεικτικά στοιχεία γι’ αυτό σύμφωνα με το Amaq, το πρακτορείο ειδήσεων της οργάνωσης. Ο δράστης της επίθεσης, που τραυμάτισε με μαχαίρι δύο άτομα, σκοτώθηκε από την αστυνομία, ενώ προηγούμενα είχε πλέξει το εγκώμιο του Ισλαμικού Κράτους, είχε μοιραστεί ένα περιοδικό της Αλ Κάιντα στο Διαδίκτυο και είχε παροτρύνει την κοπέλα του να αποκεφαλίσει τους γονείς της.\nbrexit φον ντερ λάιεν


πλαστική αντλία διανομέων σαπουνιών-0151.am-永利皇宫娱乐会所\nΌλα τα Προϊόντα-0151.am\n0151.am 2 永利皇宫娱乐会所 4 永利会员登录网址\nπλαστική αντλία διανομέων σαπουνιών-永利会员登录网址-www.304.com\nΕιδικό να φανεί ενεργοποιητής της πλαστικής αντλίας jy308-20 διανομέων λοσιόν PP με τη διπλοτειχισμένη περάτωση Διαμορφώστε το αριθ. Jy308-20 Επιλογή περάτωσης Ραβδωτός, ομαλός Τύπος περάτωσης 24/410, 24/415, ...\nΑντλία διανομέων λοσιόν με το μακρύ ακροφύσιο για τις διαφορετικές κονσέρβες JY308-21 φρούτων Διαμορφώστε το αριθ. JY308-21 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410, 28...\nΩοειδής ενεργοποιητής της αντλίας JY308-26 διανομέων λοσιόν για το μέγεθος περάτωσης 24mm και 28mm Διαμορφώστε το αριθ. JY308-26 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410...\nΣτρογγυλή αντλία διανομέων λοσιόν ενεργοποιητών πλαστική JY308-23 με τη διπλοτειχισμένη περάτωση Διαμορφώστε το αριθ. JY308-23 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410, ...\nΠλαστική αντλία JY308-32 διανομέων λοσιόν (ιδιωτική φόρμα Pantented) Διαμορφώστε το αριθ. JY308-32 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410, 28/23, 28/415 Δόση 1CC Εφαρμ...\nΜακριά αντλία διανομέων λοσιόν ακροφυσίων πλαστική της αντιστοιχίας JY308-24 με διάφορο του χρώματος Διαμορφώστε το αριθ. JY308-24 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28...\nΑντλία διανομέων λοσιόν με τα μακροχρόνια σημάδια ακροφυσίων JY308-33 στον επίπεδο ενεργοποιητή Διαμορφώστε το αριθ. JY308-33 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410, ...\nΑντλία διανομέων λοσιόν με τα διάφορα είδη χρωμάτων JY308-25 (ΙΔΙΩΤΙΚΉ ΦΌΡΜΑ) Διαμορφώστε το αριθ. JY308-25 Επιλογή περάτωσης Ραβδωτός, ομαλός Τύπος περάτωσης 24/410, 24/415, 28/400, 28/410, 28/23, 28/415 Δόση ...\nΆσπρη πλαστική υγρή αντικατάσταση 28mm 33mm υγρή μεγάλη δόση 3.5cc 5cc JY310-01 αντλιών σαπουνιών Γρήγορες λεπτομέρειες: Διαμορφώστε το αριθ. JY310-01 Υλικό Πλαστικά PP Θέση προέλευσης Zhejiang, Κίνα Προδιαγραφ...


Αρχική/GOSSIP/Το μήνυμα της Θεοδώρας Βουτσά μετά το ιατρικό ανακοινωθέν για την κατάσταση υγείας του πατέρα της\nΝτόρα Μπακογιάννη: Δημοσίευσε φωτογραφία με τον εγγονό της Γιώργο για πρώτη φορά\n«Μου έκλεψαν 8.000 ευρώ!» Γνωστή Ελληνίδα καταγγέλλει το Epsilon! Τι της συνέβη;\nPower of Love: Στον “αέρα” το ριάλιτι! Εσπευσμένα στο νοσοκομείο παίκτες!\nMy Style Rocks: Δείτε για πρώτη φορά το «παλάτι» της Βρισηίδας Ανδρίωτου! (video)\nΑνατριχίλα: Η αποκάλυψη για τη νεκρή Αλίκη Βουγιουκλάκη! Η αντίδραση του Γιάννη Παπαμιχαήλ μόλις ανακοινώθηκε η… τραγωδία!\nΤο δημόσιο ξεφτίλισμα στην Τατιάνα Στεφανίδου: “Βαρεθήκαμε να σας ακούμε…” (video)


Νιώθοντας ίλιγγο στο Φάληρο: Απίστευτες εικόνες από ψηλά στο Κέντρο Πολιτισμού [εικόνες] | ΠΟΛΙΤΙΣΜΟΣ | iefimerida.gr\nΦΩΤΟΓΡΑΦΙΕΣ ΤΟΥ ΓΙΩΡΓΗ ΓΕΡΟΛΥΜΠΟΥ\nΝιώθοντας ίλιγγο στο Φάληρο: Απίστευτες εικόνες από ψηλά στο Κέντρο Πολιτισμού [εικόνες]\n16|01|2014 | 13:43\nEίναι εικόνες που αξίζουν να κάνουν τον γύρο του κόσμου αφού κυριαρχεί η ραγδαία ανάπτυξη των εργασιών στο Κέντρο Πολιτισμού Ιδρυμα Σταύρος Νιάρχος, στο μεγαλύτερο εργοτάξιο πολιτισμού της Ευρώπης δηλαδή, αλλά και η πόλη και η θάλασσα που αναπτύσσονται γύρω τους. Ολα αυτά αναδεικνύονται βέβαια χάρη στην ιδιαίτερη τεχνική και το βλέμμα του κορυφαίου Ελληνα φωτογράφου Γιώργη Γερόλυμπου.\nΟ Γερόλυμπος επιδίδεται σε έναν πραγματικό άθλο καταγράφοντας φωτογραφικά την ιστορία της δημιουργίας του εργοταξίου. Κάτω από όλες τις συνθήκες: Με καύσωνα τον Αύγουστο, με κρύο και βροχή τον Ιανουάριο είναι εκεί και ανατέμνει το εργοτάξιο, δημιουργώντας μια σειρά φωτογραφιών εικαστικής αξίας. Ας περιηγήθουμε στις νεότερες φωτογραφίες του από το Κέντρο Πολιτισμού Ιδρυμα Σταύρος Νιάρχος, που αναρτώνται κατά διαστήματα στη σελίδα του κέντρου. Στην αρχική φωτογραφία του κειμένου, κοιτάζουμε δυτικά και διακρίνουμε μέρος του κτιρίου της ΕΛΣ (χώροι υποστήριξης σκηνής & πίσω μέρος σκηνής) και στο βάθος τον Ναυταθλητικό ΌμιλοΤζιτζιφιών Καλλιθέας (ΝΟΤΚ). 6 Ιανουαρίου 2014\nΤο σημείο σύνδεσης των κτιρίων. Από αριστερά διακρίνεται η «Αγορά» (40μ x 40μ) και δεξιά η πίσω «Αγορά». Λήψη από γερανό σε ύψος 55 μέτρων. 13 Δεκεμβρίου 2013\nΤο κτίριο της Εθνικής Λυρικής Σκηνής. Λήψη από γερανό σε ύψος 55 μέτρων. 13 Δεκεμβρίου 2013\nΤο κτίριο της Εθνικής Βιβλιοθήκης της Ελλάδος. Λήψη από γερανό σε ύψος 55 μέτρων. 13 Δεκεμβρίου 2013\nΤο κτίριο στάθμευσης αυτοκινήτων. Λήψη από γερανό σε ύψος 55 μέτρων. 13 Δεκεμβρίου 2013\nΦάληρο. Εθνική Λυρική Σκηνή


Με προσοχή γιατί μπορεί να φας τα μούτρα σου | Bet-planet.gr\nΑρχική > Άρθρα > Με προσοχή γιατί μπορεί να φας τα μούτρα σου\nΜε προσοχή γιατί μπορεί να φας τα μούτρα σου\nBlogs 6 Οκτωβρίου 2016\nΚαλησπέρα στην παρέα! Το σύστημα της Κυριακής θα μπορούσε να είχε φέρει κέρδη, ωστόσο οριακά ήρθε η ήττα, που είναι και αυτή μέσα στο πρόγραμμα.\nΠάμε χωρίς μεγαλύτερα εισαγωγικά, στις σημερινές αναμετρήσεις των Εθνικών ομάδων για τα προκριματικά του Μουντιάλ.\nΠρώτη στάση στο Αυστρία-Ουαλία. Αμφότερες ξεκίνησαν με νίκη τις υποχρεώσεις τους στην προκριματική φάση, κόντρα σε Γεωργία και Μολδαβία αντίστοιχα. Πρώτος στόχος το μηδέν για τους φιλοξενούμενους, οι οποίοι με τον Μπέιλ θα προσπαθήσουν να απειλήσουν την Αυστρία που λογικά θα κοιτάξει να κλείσει όλους του χώρους που οδηγούν στον σούπερ σταρ της Ουαλίας. Δεν περιμένω πολλά ρίσκα από τους δύο προπονητές και τα 2-3 τέρματα έχουν καλές πιθανότητες επιβεβαίωσης.\nΛίγο παρακάτω, στοιχηματικό ενδιαφέρον παρουσιάζει το Τουρκία-Ουκρανία. Ο Φατίχ Τερίμ πήρε το ρίσκο να παρατάξει στο πρώτο ματς με την Κροατία αρκετούς μικρούς και ουσιαστικά αναπληρωματικούς. Δικαιώθηκε και μάλιστα θα μπορούσε να είχε πάρει κάτι περισσότερο από την ισοπαλία. Στην αντίπερα όχθη, οι Ουκρανοί ψάχνονται με τον Σεβτσένκο στον πάγκο τους, ποιοτικοί μεσοεπιθετικά, αλλά με αρκετά και φανερά προβλήματα στα μετόπισθεν. Σίγουρα οι φιλοξενούμενοι είναι καλύτεροι από τότε που αποχώρησε ο Φομένκο, αλλά χρειάζονται ακόμα χρόνο. Ο Τερίμ θα πάει με την ίδια λογική, οι μικροί έχουν όρεξη για διάκριση και ο άσος προσφέρεται σε αποδόσεις άνω του διπλασιασμού.\nΚαι κλείνω με τη ζώνη της Λατινικής Αμερικής και την αναμέτρηση μεταξύ Παραγουάης και Κολομβίας. Εξαιρετικά δυνατοί οι γηπεδούχοι στην έδρα τους και ίσως να μην είναι αουτσάιντερ στην εν λόγω έδρα, όπως λένε οι προσφερόμενες αποδόσεις. Δεν θα μπλέξουμε με σημείο και θα πάμε με το καλοπληρωμένο over, το οποίο παρουσιάζεται παραδοσιακά στα τελευταία εντός έδρας παιγνίδια της Παραγουάης.\nΑυτά ήταν. Ένα παρολί με χαλαρή διάθεση, καθώς όταν αναφερόμαστε σε Εθνικές ομάδες, το ρίσκο είναι μεγάλο και μπορεί πολύ εύκολα να πέσουμε σε παγίδες. Κάνουμε, λοιπόν, συντήρηση με τα τρία αυτά και ό,τι προκύψει τις επόμενες ημέρες θα τα ξανά πούμε.\nΑυστρία-Ουαλία 2-3 γκολ (2.00 Stoiximan)\nΤουρκία-Ουκρανία 1 (2.25 Stoiximan)\nΠαραγουάη-Κολομβία Οver (2.20 Stoiximan)


Ερμηνεία και σκηνοθετική επιμέλεια:\nΕρμηνεία: Φιλαρέτη Κομνηνού.\nΣκηνοθετική επιμέλεια: Βίκτωρ Αρδίττης.\nΤσέλλο: Νίκος Βελιώτης\nΕρμηνεία: Μαρία Πρωτόπαππα.\nΕρμηνεία από μνήμης: Ρούλα Πατεράκη.\nΕρμηνεία: Αμαλία Μουτούση.\nΣκηνοθετική επιμέλεια: Βίκος Ναχμίας.\nΕπιμέλεια ήχου: Δημήτρης Καμαρωτός.\nThis entry was posted on 23 Οκτωβρίου 2012 στις 11:00 πμ\tand is filed under Γλώσσα & Πολιτισμός. Με ετικέτα: ΟΜΗΡΟΣ. You can follow any responses to this entry through the RSS 2.0 feed. You can leave a response, ή trackback from your own site.


Κάθειρξη 23 ετών στον δολοφόνο του δημοσιογράφου Κούτσιακ και της μνηστής του - TheNewspaper.gr\n-117 min. ago-Η αποχώρηση των Trump από τον Λευκό Οίκο- Στα μαύρα η Melania\n-115 min. ago-15.223 κρούσματα του νέου κορωνοϊού μέσα σε 24 ώρες\n-113 min. ago-Εξιχνιάστηκε τριπλή απόπειρα δολοφονίας σε ψιλικατζίδικο στη Θεσσαλονίκη\n-103 min. ago-Βόλος: Στο Νοσοκομείο ηλικιωμένη μετά από πτώση από σκαλοπάτια\n-100 min. ago-Αυτά τα μυστήρια τυλίγουν τον Όλυμπο – Οι ιπτάμενοι δίσκοι, ο “θρόνος” και οι πυραμίδες\n-96 min. ago-Μηδενικά κρούσματα Covid-19 στην Αυστραλία για τέταρτη συνεχόμενη ημέρα\n-94 min. ago-30χρονος φέρεται να βίασε 15χρονη με νοητική αναπηρία\n-91 min. ago-Lady Gaga – Jennifer Lopez: Τραγούδησαν στην ορκωμοσία του Joe Biden\n-77 min. ago-Ο πρόεδρος Μπάιντεν ανοίγει θέμα "Ιράν" με τους ξένους ηγέτες\n-76 min. ago-Λύνουμε τα χέρια της Τοπικής Αυτοδιοίκησης\nΚάθειρξη 23 ετών στον δολοφόνο του δημοσιογράφου Κούτσιακ και της μνηστής του\nΑφγανιστάν: Δύο νεκροί από επίθεση βομβιστή-καμικάζι στην Τζαλαλάμπαντ\nΒυθίστηκε το Νορβηγικό τάνκερ Front Altair ανοιχτά του Ομάν\nΣτα 1.287 τα επιβεβαιωμένα κρούσματα από τον κοροναϊό\nΟ απαγωγέας του Χάινεκεν καταδικάσθηκε σε ισόβια για φόνους\nΠόσο μέλλον έχει ακόμη ο μεγάλος συνασπισμός;\nΧιλιάδες Παλαιστίνιοι διαδήλωσαν για την 71η επέτειο της «Καταστροφής»\nΔεν έγινε τελικά αποδεκτή η παραίτηση του Ιρανού ΥΠΕΞ\nΕλεύθερος σκοπευτής πετυχαίνει όλους τους στόχους σε απόσταση 2 χιλιομέτρων


Μια πόλη όπου ζουν μόνο νέοι\nΗ «ΣΙΛΙΚΟΝ ΒΑΛΕΪ» ΤΗΣ ΚΙΝΑΣ ΕΙΝΑΙ ΣΥΓΚΛΟΝΙΣΤΙΚΗ\nΔημοσίευση: 15 Απρ 2018 15:44\nΣτα περίχωρα του Χονγκ Κονγκ βρίσκεται η πόλη Σένγκζεν, εκπληκτική εικόνα της οικονομικής δυναμικής της Κίνας. Η οικονομική ανάπτυξη της πόλης Σένγκζεν των 12 εκατομμυρίων κατοίκων θεωρείται προκλητική: είναι το ελντοράντο όσων εργάζονται στα χρηματοοικονομικά και στις νέες τεχνολογίες. Αναρίθμητα είναι τα κτίρια που χτίζονται κάθε χρόνο, ενώ η πόλη φιλοξενεί τα κεντρικά γραφεία και τα εργοστάσια «γιγάντων» της κινεζικής βιομηχανίας, όπως Huawei, Tencent και BYD, που έγιναν μέσα στα τριάντα τελευταία χρόνια παγκόσμιοι πρωταθλητές στον τομέα τους.\nΑκόμη και η αεροναυπηγική του ευρωπαϊκού Airbus επέλεξε την πόλη Σένγκζεν για να εγκαταστήσει ένα νέο κέντρο καινοτομίας, στα τέλη του 2017.\nΔύσκολο να το πιστέψει κανείς ότι στα τέλη της δεκαετίας του ‘80, το Σένγκζεν ήταν ακόμη ένα μικρό χωριό ψαράδων. Επειδή βρίσκεται στα περίχωρα του Χονγκ Κονγκ, ειδική διοικητική περιοχή της Κίνας και κέντρο της παγκόσμιας αγοράς, η πόλη Σένγκζεν απέκτησε μεγάλη δυναμική σε λίγα χρόνια. Η απόσταση ανάμεσα στις δύο πόλεις είναι μιάμιση ώρα με μετρό. Σήμερα η ανάπτυξη της περιοχής είναι τόσο ραγδαία που θεωρείται βέβαιο ότι τα επόμενα χρόνια, η κινεζική κυβέρνηση θα δημιουργήσει μια μεγαλύτερη οικονομική ζώνη, μια «τεράστια Σίλικον Βάλεϊ» η οποία θα καλύπτει το Σένγκζεν, το Χονγκ Κονγκ και το Μακάο και θα ανταγωνίζεται την κοιλάδα του Σαν Φρανσίσκο, την Νέα Υόρκη και το Τόκιο.\nΤα πανεπιστήμια του Σένγκζεν ελκύουν φοιτητές από όλο τον κόσμο. Το Shenzhen Audencia Business School (SABS) προτείνει μάστερ στο Management, στα αγγλικά. Η κεντρική πανεπιστημιούπολη του Σένγκζεν, όπως ονομάζεται, φιλοξενεί 35.000 φοιτητές και αριθμεί 27 πανεπιστήμια, και εκατό περίπου μάστερς, ενώ τα κόστη είναι μεταξύ 3.350 - 5.000 δολάρια τον χρόνο.\nΣτην πόλη ο μέσος όρος ηλικίας είναι τα 28 χρόνια και δεν συναντάς σχεδόν ποτέ ηλικιωμένους. Στο Σένγκζεν κατασκευάζεται το 1/3 των κινητών τηλεφώνων και τάμπλετ του πλανήτη, ενώ οι Μαζεράτι, οι BMW και Mercedes διασχίζουν αδιάλειπτα τους δρόμους.\nΗ πόλη είναι πολύ πιο πράσινη και καθαρή από τις περισσότερες κινεζικές μεγαλουπόλεις. Λουλούδια, φοίνικες, βουκαμβίλιες, γκαζόν κοσμούν τις κεντρικές αρτηρίες. Οταν φτάσει κανείς στο διεθνές αεροδρόμιο Bao’an, με συγκλονιστική μορφή κυψέλης, προαισθάνεται τι θα συναντήσει στην πόλη με την εμπνευσμένη αρχιτεκτονική.\nΤο Σέντζεν σχεδιάζει να χτίσει ένα άλλο αεροδρόμιο για να ανταποκριθεί στις ανάγκες των κατοίκων που θα είναι 18 εκατομμύρια ως το 2020. Ας σημειωθεί ότι όλοι οι δρόμοι της πόλης έχουν διόδια.


Με άποψη: Με επιτυχία ολοκληρώθηκε η συνέλευση του Δικτύου Λουτροπόλεων στα Λουτρά Αριδαίας\nΜε μεγάλη επιτυχία πραγματοποιήθηκε η Γενική Συνέλευση του δικτύου των Ευρωπαϊκών Ιστορικών Λουτροπόλεων στο Λουτράκι Αλμωπίας.\nΕντυπωσιάστηκαν από τη φιλοξενία, την τοπική παράδοση, τα τοπικά εδέσματα και από τις παρουσίες του συλλόγου γυναικών Όρμας και Λουτρακίου το ΄΄Πόζαρ΄΄ , όπου χόρεψαν παραδοσιακούς χορούς .\nΚυριάρχησε η ανταλλαγή ιδεών προς την κατεύθυνση αναβάθμισης του φορέα, εκτός των άλλων ζητημάτων, άλλωστε και γι αυτό το λόγο πραγματοποιούνται οι συνελεύσεις.\nΓια πρώτη φορά ο δήμος Αλμωπίας κατάφερε, μετά από προσπάθεια, να πραγματοποιηθεί μια τόσο σημαντική και ουσιαστική συνάντηση, με εκπροσώπους Λουτροπόλεων του εξωτερικού, στο Λουτράκι.\nΣτη συνεδρίαση παρουσιάστηκαν διάφορα ζητήματα που αφορούν τον κλάδο, καθώς και τα στοιχεία που χαρακτηρίζουν την περιοχή των ιαματικών πηγών, μέσα από ιστορικές διαδρομές που είναι καταγεγραμμένες.\nΟι εργασίες προχώρησαν οργανωμένα και μέσα από αυτές εγκρίθηκε ο προϋπολογισμός, συζητήθηκε η εκλογή νέου προεδρείου, παρουσιάστηκαν οι ετήσιες δράσεις του 2018, έγινε η έγκριση των πρακτικών του Ourense, έγινε αναφορά στα Ευρωπαϊκά προγράμματα και ενημέρωση για τα προγράμματα επικοινωνίας.\nΣημαντικό είναι να αναφέρουμε πως κατάφεραν να ενταχτούν στο δίκτυο τρία νέα μέλη, αφού συγκέντρωσαν και παρουσίασαν όλα εκείνα τα στοιχεία που απατούνται : Bursa Metropolitan Municipality, Afyon και ο δήμος Ιστιαίας και Αιδηψού.\nΠαρών καθόλη τη διάρκεια του συνεδρίου ο δήμαρχος Αλμωπίας κ. Δημήτριος Μπίνος, ο αντιπρόεδρος των Λουτρών Δόντσος Χρήστος, ο Διευθύνων Σύμβουλος Μπίνας Γιάννης, αντιδήμαρχοι, δημοτικοί σύμβουλοι, μέλη του διοικητικού.\nΈδειξε τεράστιο ενδιαφέρον και παρακολούθησε όλη τη διαδικασία η δήμαρχος Σκύδρας κ. Αικατερίνη Ιγνατιάδου, λόγω των ιαματικών πηγών του Λουτροχωρίου. Ο αγώνας που δίνει είναι τεράστιος, ώστε να αξιοποιηθούν και να αποτελέσουν πόλο έλξης για ντόπιους και ξένους περιηγητές.\nΠαράλληλα με το πρόγραμμα παρουσιάσεων και ομιλιών, στο συνεδριακό κέντρο του ξενοδοχείου ΄΄ 4 εποχές ΄΄, ο δήμος Αλμωπίας φρόντισε - μέσα από επισκέψεις και ταξίδια - να απολαύσουν οι φιλοξενούμενοι τις φυσικές ομορφιές, τα ιαματικά νερά και να ενημερωθούν για τα ιστορικά στοιχεία και τη λαογραφία της περιοχής.


ABBank: Διπλασιασμός κερδοφορίας για το Α' τρίμηνο του 2022 | Liberal Markets\nΗ ABBank συνεχίζει την κερδοφόρα πορεία της και το 2022 πετυχαίνοντας διατηρώντας υγιείς εποπτικούς και χρηματοοικονομικούς δείκτες.\nΤο Α' τρίμηνο του 2022 τα καθαρά κέρδη χρήσης ανήλθαν σε 2,4 εκατ. ευρώ έναντι σε 1,1 εκατ. ευρώ, το αντίστοιχο περσινό τρίμηνο καταγράφοντας αύξηση 116%, ενώ τα προ φόρων και προβλέψεων κέρδη ξεπέρασαν τα 3,5 εκατ. ευρώ έναντι 1,8 εκατ. ευρώ, καταγράφοντας αύξηση 93%.


Σμαράγδα Καρύδη: Το δημόσιο μήνυμα της για τον κορονοϊό | Hello Magazine\nΗ Σμαράγδα Καρύδη μέσα από τον προσωπικό της λογαριασμό στο Instagram θέλησε να περάσει το δικό της μήνυμα για να στηρίξει και εκείνη την καμπάνια του Υπουργείου Υγείας για την μεγάλη ανησυχία που επικρατεί με τον κορονοϊό. Το Υπουργείο Υγείας πήρε κάποια προληπτικά μέτρα, καθώς ανακοίνωσε την αναστολή της λειτουργίας των δικαστηρίων, των γυμναστηρίων, των […]\n13 ΜΑΡΤΙΟΥ 20 - 09:26\nΗ Σμαράγδα Καρύδη μέσα από τον προσωπικό της λογαριασμό στο Instagram θέλησε να περάσει το δικό της μήνυμα για να στηρίξει και εκείνη την καμπάνια του Υπουργείου Υγείας για την μεγάλη ανησυχία που επικρατεί με τον κορονοϊό.\nΤο Υπουργείο Υγείας πήρε κάποια προληπτικά μέτρα, καθώς ανακοίνωσε την αναστολή της λειτουργίας των δικαστηρίων, των γυμναστηρίων, των κέντρων διασκέδασης, των θεάτρων και των κινηματογράφων. Τις τελευταίες ώρες έχει αρχίσει μία καμπάνια μέσα από τα social media με το hashtag “Μένουμε Σπίτι”.\nΗ αγαπημένη ηθοποιός ανέβασε ένα selfie βίντεο από το σπίτι της προκειμένου να προτρέψει τον κόσμο να μην βγει από το σπίτι αν δεν υπάρχει κάποιος σοβαρός λόγος, λέγοντας τους πως μπορεί να περάσουν την ώρα τους. Η Σμαράγδα ανέφερε ότι αυτός ο αποκλεισμός μπορεί να μας κάνει να περάσουμε περισσότερο χρόνο με την οικογένειά μας, να δούμε ταινίες, να διαβάσουμε και πολλά άλλα πράγματα, που αν το σκεφτούμε με ψυχραιμία θα βρούμε να κάνουμε.\nΠριν από αυτό το βίντεο, η Σμαράγδα Καρύδη είχε ανεβάσει μία φωτογραφία του αγαπημένου της σκύλου Γιάννη, από την πρωινή τους βόλτα. Ο Γιάννης είναι η διέξοδος της Σμαράγδας από την άσχημη ψυχολογία που έχει τις τελευταίες μέρες “θα βούλιαζα πιο βαθιά στην κατάθλιψη των ειδήσεων και του Ίντερνετ”, ανέφερε χαρακτηριστικά στην ανάρτησή της.\n“Γύρισα μόλις απ τη βόλτα με τον @yiannisofficial και για άλλη μια φορά νιώθω ευγνωμοσύνη που υπάρχει στη ζωή μου γιατί χωρίς αυτόν δε θα σηκωνόμουν ίσως σήμερα απ τον καναπέ να πάω μια βόλτα και θα βούλιαζα πιο βαθιά στην κατάθλιψη των ειδήσεων και του Ίντερνετ. Έξω έχει μπει η άνοιξη. Γύρω απ την Ακρόπολη έχουν ανθίσει τα πάντα. Οι παπαρούνες τα χαμομήλια και εκείνα τα μωβ και τα κίτρινα που δε ξέρω πως τα λένε.\nΚλείστε για λίγο ειδήσεις και σόσιαλ μίντια και πάρτε μια βαθιά ανάσα στον ήλιο. Οφείλουμε εκτός απ τη σωματική μας υγεία να κοιτάξουμε και τη ψυχική γιατί οι μισοί μου φίλοι είναι έτοιμοι για κρίση πανικού και δεν αποκλείω κάποια στιγμή να πάθω κι εγώ. Προστατευτείτε και απ τον Ιό και απ τη τρομολαγνεία και την κατάθλα. Θα το ξεπεράσουμε φίλοι μου. Με μέτρα προστασίας πάντα αλλά και ηρεμία και αισιοδοξία. Φιλιά σε όλους και αγκαλιές νοητές στέλνω κι ο Γιάννης τρελές φανταστικές γλυψιές στα μούτρα σας”, έγραψε χαρακτηριστικά στη λεζάντα της φωτογραφίας του Γιάννη, η Σμαράγδα Καρύδη.\nΠΕΡΙΣΣΟΤΕΡΑ ΓΙΑ ΓΙΑΝΝΗ, ΚΟΡΟΝΟΪΟ, ΣΜΑΡΑΓΔΑ ΚΑΡΥΔΗ, ΨΥΧΟΛΟΓΙΑ\nΣμαράγδα Καρύδη: Η απίστευτη περιπέτεια που βίωσε στο φεστιβάλ των Καννών Σμαράγδα Καρύδη: Οι εντυπωσιακές εικόνες από τις Κάννες και η επιτυχία της ταινίας «Dodo» Σμαράγδα Καρύδη: Η ταινία στην οποία πρωταγωνιστεί ταξιδεύει στο φεστιβάλ των Καννών Σμαράγδα Καρύδη: Αυτός είναι ο λόγος που δεν ήθελε να παντρευτεί και να κάνει παιδί Exclusive! Η Σμαράγδα Καρύδη απολαμβάνει το κουλούρι της στο κέντρο της Αθήνας


Martha is Dead-Λογοκρισία: Τελικά, ήταν σωστή επιλογή; - Δείτε τις επίμαχες σκηνές - VG24.gr\nMartha is Dead-Λογοκρισία: Τελικά, ήταν σωστή επιλογή; – Δείτε τις επίμαχες σκηνές\nΒασίλης Τατσιόπουλος 04 Mar 2022, 13:47\nΈγινε θέμα πριν από την κυκλοφορία του: η λογοκρισία του Martha is Dead στις κονσόλες PlayStation.\nΟρθώς επιβλήθηκε λογοκρισία στο Martha is Dead, όμως; Έχει σημασία λίγο context. Στο Martha is Dead παίρνουμε τον ρόλο της Giulia, της δίδυμης αδερφής της Martha που… πέθανε, όπως λέει και ο τίτλος. SPOILERS παρακάτω.\nΌταν η Giulia βρίσκει την αδερφή της νεκρή, πνιγμένη στη λίμνη, ξεκινά μια αλυσιδωτή αντίδραση γεγονότων. Η μητέρα των αδερφών είχε μια ξεκάθαρη προτίμηση για τη Martha και όταν εκείνη πεθαίνει η αδερφή της καταλήγει να παίρνει τη θέση της. Τυχαίνει τη μέρα του θανάτου της να έχουν αλλάξει ρούχα μεταξύ τους και, όταν η μητέρα δείχνει πως νομίζει ότι η Giulia είναι νεκρή, εκείνη δεν αποκαλύπτει την αλήθεια.\nΣτη συνέχεια, παίζουμε ως Giulia αλλά όλοι πιστεύουν ότι είμαστε η Martha. Περισσότερο context: βρισκόμαστε στην εποχή του Β’ Παγκόσμιου, και ο πατέρας των διδύμων είναι Γερμανός υψηλόβαθμος στον στρατό.\nΤελικά, το Martha is Dead δεν είναι παιχνίδι τρόμου με τη συμβατική έννοια: δεν πετάγονται πλάσματα, δεν τριγυρνάμε σε σκοτεινά σοκάκια, δεν μας κυνηγάνε, δεν προσπαθούμε να επιβιώσουμε. Είναι, κατά κύριο λόγο, ένα walking simulator με ελαφρύ κομμάτι γρίφων. Ο τρόμος προσπαθεί να έρθει μέσω του σεναρίου.\nΈχουν οι σοκαριστικές σκηνές λόγο ύπαρξης;\nΠέφτουν βόμβες, έχουμε ως υπόβαθρο μια σκοτεινή εποχή για την ανθρωπότητα, οι γονείς των διδύμων παρουσιάζουν κάποια πολύ σκοτεινά χαρακτηριστικά και εκείνες το ίδιο. Οι βάσεις είναι ενδιαφέρουσες, αλλά, σε γενικές γραμμές, δεν πρόκειται για πετυχημένο εγχείρημα, δυστυχώς.\nΠερισσότερο προσπαθεί να σοκάρει παρά να τρομάξει βαθιά. Ένα τόσο ενδιαφέρον πρότζεκτ, ένα τόσο ελκυστικό κόνσεπτ, καταλήγει να είναι το υπόβαθρο για μια συγκεχυμένη ιστορία και για μερικές ακραία βίαιες σκηνές. Το θέμα όμως είναι ένα: οι σκηνές αυτές, έχουν λόγο ύπαρξης;\nΚαι ναι, και όχι. Κυρίως, έχουμε δύο στιγμές που πιθανώς έφεραν τη λογοκρισία στο Martha is Dead σε PlayStation (και μάλιστα δεν μιλάμε για πλήρη λογοκρισία, αφού οι σκηνές παραμένουν -απλώς δεν είναι playable). Υπάρχουν, πράγματι, προειδοποιήσεις και επιλογές για censor, αλλά πέρα από αυτές, το ζήτημα είναι αν, στη βάση τους, οι βίαιες σκηνές εξυπηρετούν κάτι και ειδικότερα αν το ότι είναι playable έχει νόημα.\nΟι προειδοποιήσεις στην αρχή:\nΗ πρώτη φορά που βλέπουμε κάτι που θα μπορούσε να αποτελεί αιτία για λογοκρισία στο Martha is Dead, έρχεται στην αρχή περίπου του παιχνιδιού. Όταν έχει πάρει τη θέση της αδερφής της, η Giulia βλέπει ένα όνειρο: σκίζει το δέρμα του προσώπου της Martha, σιγά-σιγά, μετά της αφαιρεί το πρόσωπο και το φοράει σαν μάσκα.\nΣτην κανονική του μορφή, το παιχνίδι μάς βάζει να παίξουμε αυτή τη σκηνή, να κόψουμε το δέρμα πατώντας τα κατάλληλα πλήκτρα και μετά να το φορέσουμε. Αυτό γίνεται για να μπούμε στον ρόλο της Giulia, στο πετσί της, να δούμε την ιστορία από τα μάτια της και να καταλάβουμε καλύτερα τους σκοπούς, τις ανησυχίες και γενικότερα την ιδιοσυγκρασία της. Ναι, είναι μια σκηνή που χωρά στο πλαίσιο της ιστορίας και πράγματι το ότι είναι playable, αν και είναι σκληρό, δικαιολογείται. Αυτό που δυστυχώς δεν δικαιολογείται εύκολα είναι η σκηνοθεσία.\nΣε πολλές στιγμές το παιχνίδι προσπαθεί να σοκάρει με τον τρόπο που απεικονίζει τις σκηνές του, με ζουμ σε κομμένα πρόσωπα και με λήψεις που παραμένουν πολλή ώρα σε επίμαχα σημεία. Δεν πρόκειται για έργο τέτοιου τύπου, για gorefest, για «σπλατεριά», για Giallo ή κάτι άλλο παρόμοιο. Αντίθετα, το Martha is Dead προσπαθεί να συνδυάσει λίγο folk horror με μια βίαη ιστορία και ένα υπόβαθρο στον Δεύτερο Παγκόσμιο, για να μας δείξει ένα σκοτεινό σενάριο που προσπαθεί να σκαρφαλώσει μέσα μας και να μας φέρει εφιάλτες.\nΟι εικόνες τέτοιου τύπου είναι κάπως περιττές και πολύ προφανείς -θα ήταν προτιμότερη μια άλλη προσέγγιση. Όπως και να ‘χει, αυτή είναι η προσέγγιση των δημιουργών και η πρώτη σκηνή, αυτή που έγινε και γνωστή πριν από την κυκλοφορία, είναι ανεκτή και δικαιολογείται, καθώς είναι ενταγμένη στο πλαίσιο της πλοκής.\nΗ δεύτερη, όμως, ξεφεύγει λίγο.\nΤην επόμενη φορά που συμβαίνει κάτι τόσο ακραίο, μετά από 5-6 ώρες στο παιχνίδι -κατά τις οποίες κυρίως κάνουμε βόλτες με ποδήλατο, στέλνουμε σήματα Μορς σε παρτιζάνους, ρίχνουμε κάρτες Ταρό και φωτογραφίζουμε φαντάσματα- η κατάσταση φέυγει ελαφρώς εκτός του ορίου που θέτει το παιχνίδι. Χωρίς επαρκείς εξηγήσεις, καλούμαστε να σκίσουμε την κοιλιά της Martha για να δούμε αν είναι έγκυος.\nΩστόσο, είναι πάλι η σκηνοθεσία που έχει το βασικό πρόβλημα. Σκίζουμε την κοιλιά με ψαλίδι, σε πρώτο πρόσωπο (δεν είναι playable στο PlayStation, αλλά στις άλλες πλατφόρμες είναι -θα δείτε εξάλλου πως μέχρι ένα σημείο υπάρχουν button prompts) και μετά βάζουμε το χέρι μέσα στην τρύπα για να βρούμε το έμβρυο. Στη συνέχεια, το πιάνουμε, το βγάζουμε έξω, το αφήνουμε πάνω στο στήθος της νεκρής αδερφής μας και το φωτογραφίζουμε.\nΗ πρωταγωνίστρια μοιάζει σχεδόν να το απολαμβάνει, κάνει αχρείαστες κινήσεις και τελικά δεν είναι ακριβώς κατανοητός ο λόγος που συμβαίνουν όλα αυτά, όπως συμβαίνουν. Στο τέλος το παιχνίδι προσπαθεί να τα βάλει σε σειρά και να τα εξηγήσει κάπως, αλλά το κάνει βιαστικά και δεν τα καταφέρνει. Είναι λογικό να οδηγηθείς στο συμπέρασμα ότι σκηνές σαν κι αυτή έχουν σχεδιαστεί για να σοκάρουν, και μοιάζουν κάπως εκτός context. Το ότι είναι playable δικαιολογείται στην πρώτη περίπτωση, στη δεύτερη όμως θα μπορούσε και να μην είναι.\nΔείτε τις δύο σκηνές\n(ΠΕΡΙΛΑΜΒΑΝΟΥΝ SPOILERS ΚΑΙ ΣΚΛΗΡΕΣ ΕΙΚΟΝΕΣ), δείτε τες στο κανάλι μας στο YouTube, πατώντας εδώ.\nΥπάρχουν και κάποιες μικρότερου βεληνεκούς αλλαγές στην έκδοση του PlayStation, κάπως αχρείαστες, ενώ βλέπουμε και μερικές ακόμα σκηνές που μπορούν να ενοχλήσουν, αλλά οι δύο αυτές είναι οι βασικές. Σε γενικές γραμμές, πρόκειται για ένα ενδιαφέρον εγχείρημα που δυστυχώς δεν καταφέρνει να πετύχει τους σκοπούς του. Ωστόσο, υπάρχει σαφής προειδοποίηση στην αρχή, υπάρχει mode που αφαιρεί τις επίμαχες σκηνές, ενώ δίνεται και η δυνατότητα να κάνουμε skip.\nΜε όλα αυτά δεδομένα, αν και πρόκειται για κάπως επιφανειακού τύπου gore σε σχέση με αυτό που επιδιώκουν οι δημιουργοί και είναι αταίριαστο σε σημεία, αλλά και σκηνοθετημένο με μη ικανοποιητικό τρόπο, η λογοκρισία στο Martha is Dead φαίνεται αχρείαστη και περιττή, αλλά και λίγο δυσνόητη ως επιλογή.\nΔιαβάστε επίσης το review μας για το Martha is Dead.


Ολυμπιακός – Μάντσεστερ Σίτι: Με συνταγή Παναθηναϊκού κόντρα στους Άγγλους - Hellenic Voice\nΑρχική Αθλητισμός Ολυμπιακός – Μάντσεστερ Σίτι: Με συνταγή Παναθηναϊκού κόντρα στους Άγγλους\nΟλυμπιακός – Μάντσεστερ Σίτι: Με συνταγή Παναθηναϊκού κόντρα στους Άγγλους\nΟ Ολυμπιακός είχε σημαντικές απουσίες στο ντέρμπι με τον Παναθηναϊκό. Το ζητούμενο με τόσες και σημαντικές αλλαγές ήταν να έρθει η νίκη. Παρά το καρδιοχτύπημα από τις χαμένες ευκαιρίες των φιλοξενούμενων οι τρεις βαθμοί μπήκαν στο…σακούλι. Πλέον στο στρατόπεδο του Ολυμπιακού κοιτάζουν το παιχνίδι με την Μάντσεστερ Σίτι για τους ομίλους του Champions League. Θυμίζουμε ότι πριν μερικές εβδομάδες η Ελληνική ομάδα είχε δείξει καλό πρόσωπο στην Αγγλία.\nΑυτή τη φορά το έργο θα είναι ακόμα πιο δύσκολο για τους παίκτες του Πέδρο Μαρτίνς. Η Σίτι είναι μια εξαιρετική ομάδα με πολλές κατακτήσεις πρωταθλημάτων τα τελευταία χρόνια. Επίσης θέλει επιτέλους να φτάσει σε έναν τελικό Champions League επομένως παίρνει στα σοβαρά την κορυφαία διασυλλογική διοργάνωση. Οι Πολίτες θα έρθουν με ανεβασμένη ψυχολογία καθώς πριν από λίγες ημέρες ανακοινώθηκε και η επέκταση της συνεργασίας με τον Πεπ Γκουαρντιόλα.\nΤα πλάνα του Μαρτινς για τη Σίτι\nΔεδομένα εκτός μάχης είναι οι Χασάν, Ελ Αραμπί, Βαλμπουενά, Μπρούμα και Βινάγκρε, ενώ αμφίβολος είναι ο Χολέμπας. Με βάση τις συνθήκες αυτές, επικρατέστερο σενάριο είναι να πάει ο Πέδρο Μαρτίνς με την ίδια ενδεκάδα που παρέταξε και στο ντέρμπι απέναντι στον Παναθηναϊκό. Δηλαδή με τον Σα στο τέρμα, τον Ραφίνια και έναν εκ των Ντρέγκερ ή Χολέμπας στα άκρα άμυνας (με τον Βραζιλιάνο να παίζει δεξιά ή αριστερά ανάλογα με τη διαθεσιμότητα του Χολέμπας), τους Σεμέδο και Σισέ στόπερ, την τριάδα Εμβιλά, Μπουχαλάκη και Καμαρά στο κέντρο και μπροστά τους Μασούρα, Ραντζέλοβιτς και Φορτούνη.\nΤο σενάριο να αλλάξει διάταξη ο Πορτογάλος τεχνικός και να παρατάξει τον Ολυμπιακό με 5-3-2 δεν φαίνεται να συγκεντρώνει πολλές πιθανότητες. Σε αυτό το ενδεχόμενο θα προστεθεί ο Μπα δίπλα στους Σισέ και Σεμέδο και θα αφαιρεθεί ένας ακραίος επιθετικός, πιθανότατα ο Ραντζέλοβιτς. Πάντως ο Μαρτίνς ακόμη και στα πιο δύσκολα παιχνίδια της ομάδας του δεν έχει εγκαταλείψει την τετράδα στα μετόπισθεν. Θυμίζουμε ότι το παιχνίδι είναι προγραμματισμένο για την Τετάρτη στο «Γ. Καραϊσκάκης» στις 19:55. Φυσικά το μεγάλο ματς θα γίνει χωρίς την παρουσία κόσμου.\nΠροηγούμενο άρθροΟ Γιώργος Λιάγκας πήγε για μπάνιο χειμωνιάτικα φορώντας απίστευτο μαγιό\nΕπόμενο άρθροΠρόεδρος Εργαζομένων Παπαγεωργίου: Να μην χρειαστεί να επιλέξουμε ποιοι θα μπουν εντατική


ΣΦΗΚΑ και στα αθλητικά !: Λεβερκούζεν-Άρης 1-0\nΚρίμα! Ο Άρης στάθηκε εξαιρετικά στην "BayArena", είχε πολλές αξιόλογες στιγμές για να πάρει τους τρεις βαθμούς της νίκης από την Μπάγερ Λεβερκούζεν, αλλά ο Βιδάλ στο 90' τιμώρησε την ομάδα του Κούπερ που έχασε ένα... τσουβάλι ευκαιρίες για να πετύχει παραπάνω από ένα γκολ.\nΠριν από το ματς, η ομάδα της Λεβερκούζεν ήταν το φαβορί απέναντι στον Άρη. Όμως, οι ποδοσφαιριστές του Κούπερ, όχι μόνο κοίταξαν στα μάτια τους Γερμανούς, αλλά άξιζαν σίγουρα κάτι παραπάνω από την ήττα σε ένα ματς που δε σημειώθηκε καμία κάρτα!\n4) Ρόζενμποργκ 3\nΟ Άρης μπήκε πολύ οργανωμένος στο πρώτο μέρος. Οι αποστάσεις στις γραμμές στο 4-4-2 του Κούπερ ήταν κοντά, με αποτέλεσμα ο Άρης να είναι συμπαγής και να μην αφήνει στους γηπεδούχους το περιθώριο να επισκέπτεται την περιοχή του.\nΣτο πρώτο εικοσάλεπτο οι "κιτρινόμαυροι" ήταν αυτοί που είχαν τον απόλυτο έλεγχο στο ματς, αναγκάζοντας μάλιστα τους Γερμανούς φιλάθλους να αποδοκιμάζουν τους ποδοσφαιριστές της της ομάδας τους.\nΣτο 10' η πρώτη αξιόλογη επίσκεψη σε αντίπαλη εστία έγινε από την πλευρά του Άρη. Οι φιλοξενούμενοι συνδυάστηκαν υπέροχα, όταν ο Κόκε πάσαρε έξυπνα στο Μίτσελ, του οποίου η σέντρα αν ήταν λίγο πιο έξω από την εστία του Άντλερ, ο επερχόμενος Χαβίτο θα μπορούσε να χριστεί σκόρερ και να... ρίξει περισσότερο τον υδράργυρο στο ήδη παγωμένο "BayArena".\nΟι παίκτες του Άρη συνέχισαν στο καλό τους τέμπο και ένα λεπτό αργότερα, ο Ρουίς παίρνει την μπάλα από το λάθος του Ράιναρτς, πασάρει στον Τόνι Κάλβο και εκείνος από το κέντρο πήγε να κρεμάσει τον τερματοφύλακα των γηπεδούχων, προσφέροντας ένα από τα καλύτερα γκολ της φετινής διοργάνωσης - μέχρι στιγμής. Ο Άντλερ, όμως, κατάφερε να γυρίσει και να διώξει σε κόρνερ την ύστατη στιγμή.\nΌλα under control\nΟι ευκαιρίες που είχε ο Άρης πέρασαν ανεκμετάλλευτες, χωρίς ωστόσο αυτό να σημαίνει ότι χάθηκε και ο έλεγχος. Η ελληνική ομάδα δεν επέτρεψε στους αντιπάλους τους να εκδηλώσουν οργανωμένη επίθεση. Χαρακτηριστικό είναι ότι οι μοναδικές φάσεις που έγιναν, συνέβησαν από μακρινά σουτ.\nΗ πιο αξιόλογη φάση της γερμανικής ομάδας ήταν ένα δοκάρι στο 26' από τον Βιδάλ. Ο Χιλιανός έπιασε ένα πολύ δυνατό σουτ, αρκετά μέτρα από την περιοχή του Σηφάκη, αλλά το οριζόντιο δοκάρι έσωσε τον Άρη από το 1-0.\nΣτη συνέχει, ο ρυθμός του αγώνα συνέχισε να είναι καλός με τους δυο αντιπάλους να μεταφέρουν την μπάλα από τη μια εστία στην άλλη, χωρίς όμως να... πίνουν νερό.\nΣτο 44', μάλιστα, ο Άρης είχε και τη μεγάλη ευκαιρία να πάει στα αποδυτήρια, όντας μπροστά στο σκορ. Η σέντρα του Μίτσελ από τα αριστερά ανάγκασε τον Άντλερ να βγει και να διώξει με δεξιά γροθιά, η μπάλα κατέληξε στον Τόχα, εκενος επιχείρησε να απειλήσει με δυνατό σουτ έξω από την περιοχή, αλλά το σουτ του βρήκε σε ετοιμότητα τον γκολκίπερ της Λεβερκούζεν, ο οποίος έδιωξε εντυπωσιακά σε κόρνερ.\nΣτην ακριβώς επόμενη φάση ο Μπάλιτς έκανε τη σέντρα, ο Σηφάκης έστειλε την μπάλα κόρνερ. Η Λεβερκούζεν δεν εκμεταλλεύτηκε αυτή την ευκαιρία και οι δυο ομάδες πήγαν στα αποδυτήρια ισόπαλες, με τον Άρη όμως να είναι εκείνος που εντυπωσίασε με την απόδοσή του σε μια δύσκολη έδρα όπως η "BayArena".\nΟ Βιδάλ τιμώρησε\nΗ αντίσταση του Άρη και η δυσλειτουργία της ομάδας του ανάγκασε τον Γιόζεφ Χέινκες να ξεκινήσει στο δεύτερο μέρος, πραγματοποιώντας δύο αλλαγές. Στην θέση του Μπέντερ πέρασε τον Ρόλφες, ενώ αντί του Γιόργκενσεν μπήκε ο Ντερντιγιόκ.\nΠάντως, οι αλλαγές του τεχνικού της Λεβερκούζεν δεν επηρέασαν καθόλου τον Άρη, ο οποίος (και) στο δεύτερο μέρος μπήκε "ζεστός" για τη νίκη.\nΣτο 51' ο Κόκε έβγαλε ωραία κάθετη για τον Χαβίτο που απέναντι στον Άντλερ δεν κατάφερει να πετύχει το γκολ, στη συνέχεια το σουτ του Τόχα κατέληξε κόρνερ. Το επόμενο πεντάλεπτο συνεχίστηκε με τον Άρη να έχει την υπεροχή.\nΣτο 60', ήρθε ακόμα μια απίστευτη ευκαιρία για τον Άρη. Οι "κιτρινόμαυροι" ξεδίπλωσαν την αντεπίθεσή τους άψογα, με τον Χαβίτο να πασάρει, τον Κόκε να αφήνει την μπάλα να περάσει κάτω από τα πόδια του, ο Κάλβο έδωσε στον κενό χώρο για τον Τσεσνάουσκις που στην πρώτη επαφή του με την μπάλα δεν κατάφερε να νικήσει τον Άντλερ, ο οποίος έδιωξε.\nΣτο δίλεπτο 73'-74' και οι δυο ομάδες είχαν από μια μεγάλη ευκαιρία. Ο Μπαρνέτα στην αντεπίθεση ξέφυγε από τον Βανγκέλι, μπήκε στην περιοχή, όμως το σουτ του έδιωξε αρχικά ο Σηφάκης και στην συνέχεια ο Λαζαρίδης σε κόρνερ.\nΗ απάντηση για τον Άρη ήρθε αμέσως με τον Χαβίτο. Ο Ισπανός κέρδισε τις κόντρες έξω από την περιοχή, όμως το δυνατό του σουτ, πέρασε ελάχιστα εκατοστά πάνω από το οριζόντιο δοκάρι του Άντλερ.\nΟι παίκτες του Έκτορ Ραούλ Κούπερ, θα πρέπει να εκμεταλλευτούν κάποια από τις πολλές καλές στιγμές που είχαν, αλλά δεν το έκαναν... Δυστυχώς στο τέλος ο νόμος του ποδοσφαίρου επιβεβαιώθηκε με τον πιο εφιαλτικό τρόπο για τον Άρη.\nΣτο 90' από ωραία ατομική ενέργεια του Σαμ που έκανει το σουτ, ο Σηφάκης έδιωξει, όμως η μπάλα κόντραρε στο Βιδάλ και κατέληξει στα δίχτυα του Άρη.\nΕκεί σταμάτησε κάθε όνειρο των φιλάθλων της ομάδας από την Θεσσαλονίκη για θετικό αποτέλεσμα. Η αλήθεια είναι ότι άξιζε κάτι καλύτερο ο Άρης, αλλά στο ποδόσφαιρο αν δε χτυπήσεις σε... σκοτώνουν.\nΑναρτήθηκε από diogenis στις 9:52 π.μ. | Ετικέτες ΔΙΕΘΝΗ, ΕΛΛΑΔΑ, ΠΟΔΟΣΦΑΙΡΟ